Otvaranje novih radnih mesta u srpskim sredinama i ekonomska saradnja između Prištine i Beograda su glavni prioriteti na kojima će raditi kancelarija Ekonomskog tima vlade Srbije za Kosovo.\nŠef Ekonomskog tima Nenad Popović obećao je u Gračanici, gde je otvorena prva kancelarija tog tima na Kosovu, da će rad biti koncentrisan na preduzimanju konkretnih koraka na polju ekonomije:\n“Želim da istaknem da je cela vlada Republike Srbije zaista koncentrisana na ekonomski razvoj srpskih zajednica na Kosovu i mi ćemo u tom poslu da istrajemo. Želimo da stvorimo jednu odličnu ekonomsku atmosferu. Ono na šta ćemo se koncentrisati pored izrade strategije to je stalni rad na otvaranju malih, mikro i srednjih preduzeća. Jednim porodičnim preduzećima. Veliko integrisanje zajedno sa srpskom ekonomijom je ono što je potrebno ekonomskom razvoju Kosova.”\nOcenjuje se da je posebno u sredinama centralnog Kosova teško ekonomsko stanje. Mnogi meštani Gračanice ocenjuju da nezaposlenost iznosi i više od 50 odsto.\nSvetlana Vasić ima četvoro dece koje izdržava tako što u jednom kafiću radi kao čistačica:\n“Minimalac primam, evo ovde čistim brišem za 100 evra. Velika nepravda se vrši ovde, moja deca su završila školu već tri godine, znači jedna studira, džabe joj fakultet jer ne može nigde da se zaposli. Ovi drugi sa srednjom školom isto tako po ulicama šetaju”.\nMilan Milovanović ima 24 godine, kaže da je bez posla i perspektive:\n“Završio sam srednju mašinsku školu pre šest godina. Trenutno živim na Kosovu bez posla bez igde ičega, ne znam gde bih šta mogao da radim i ne znam šta ovi političari iz Srbije misle sa nama da rade”.\nPrema rečima Nenada Popovića kancelarija Ekonomskog tima je najpre otvorena u Gračanici upravo zato što je u toj sredini posebno teška situacija jer preduzeća ne rade a radnici ne primaju plate. On ističe da se moraju uspostavljati jače ekonomske veze između srpskih sredina na Kosovu i Srbije i Albanaca:\n“Spremni smo i šaljemo poruku svima da proizvode koji se proizvode ovde na Kosovu u srpskim zajednicama želimo da prodajemo pre svega ovde i našim komšijama Albancima. Isto tako želimo da oni počnu da kupuju te proizvode. Samo jedna principijelna pozicija, zajednički rad sa međunarodnom zajednicom, Svetskom bankom, između srpske vlade i Albanaca i kosovske vlade može doneti jedan savremen i dobar rezultat.”\nŠef Ekonomskog tima Vlade Srbije za Kosovo izrazio je protivljenje procesu privatizacije, ističući da su nelegalni planovi za privatizaciju Inex Ski centra Brezovica, Trepče i Kosovske energetske korporacije.\nGovoreći o pozivima na bojkot srpske robe na Kosovu, Popović kaže da je to nazadan korak kome nije mesto u 21 veku:\n“Želim da poručim našim prijateljima Albancima da nema opasnosti od što većeg integrisanja albanskih preduzeća sa srpskim preduzećima na teritoriji Srbije i teritoriji Kosova. Samo jedna integracija, zajednički rad na razvoju ekonomije može da donese uspeh”.\nPrema rečima Popovića, otvaranje kancelarije Ekonomskog tima u Gračanici je prvi korak ka što većem produbljivanju ekonomske saradnje između Beograda i Prištine:\n“Ta saradnja danas postoji. Ja ću izneti samo nekoliko podataka da je ukupan promet roba sa teritorije Srbije na Kosovo oko 150 miliona dolara zvanično, a nezvanično oko 350 i 400 miliona. To je dobar podatak koji daje nadu za budući ekonomski razvoj na Kosovu, ali naravno moraju prvo da se poštuju ljudska prava”.\nLokalni srpski predstavnici su ocenili da će ova kancelarija omogućiti onima koji se bave privrednom detalnošću da svoje probleme lakše razreše i da se ekonomskom perspektivom omogući opstanak Srba na Kosovu.


Marjanović: Naš cilj se zna - ЦЗБГ портал\nU utakmici pretposlednjeg kola Super lige Srbije košarkaši Crvene zvezde Telekom u ponedeljak od 19 sati i 30 minuta u dvorani Pionir dočekuju Vojvodinu. Ulaznice za ovu utakmicu su u prodaji na svim poslovnicima Eventima, a na dan meča prodavaće se i na blagajni Pionira od 15 sati. Cene karata su nepromenjene, pa je za tribine potrebno izdvojiti 300, a za parter 400 dinara. Plava i bela loža koštaju 600, a loža 800 dinara, dok je cena ulaznica za počasna mesta tik uz teren (court seat) 3.000 dinara.\n– Vojvodina je dosta dobro odigrala dosadašnji deo Super lige. O tome svedoči podatak da dva kola pre kraja ligaškog dela i dalje imaju šanse za plasman u plej-of. Ipak, i u ovom meču smo favoriti, našim ozbiljnim pristupom, čvrstinom i velikom angažovanošću u odbrani moramo da neutrašilemo njihove šanse da nas iznenade u ovom meču – počinje priču Boban Marjanović i dodaje:\n– Pokretačka snaga u ekipi Vojvodine je plejmejker Jovan Novak. Po statistici on je najkorisniji igrač, najbolji je strelac i asistent ekipe. Na njega ćemo morati da obratimo posebnu pažnju, ali i u ovom meču naš cilj se zna. Želimo da zabeležimo još jednu pobedu i upišemo nove bodove. Igramo na našem terenu i potrudićemo se da pred našim navijačima pružimo još jednu dobru partiju. Ovo će nam biti poslednja utakmica pred derbi za Partizanom pa ćemo se potruditi da je iskoristimo i za uigravanje određenih taktičkih varijanti – konstatovao je Marjanović.


DEMONSTRACIJE PRAKTIČNIH ISPITA\nOd Futoga i Vršca do Kragujevca i Niša – sredinom aprila 2022. godine, u okviru pilotiranja državne mature, održane su demonstracije praktičnih ispita koji su deo stručne mature. U 24 škole u sedam gradova, demonstrirano je 39 praktičnih ispita. Škole domaćini izabrane su u saradnji sa Zavodom za unapređivanje obrazovanja i vaspitanja, a svaku demonstraciju pratili su nastavnici stručnih predmeta u obrazovnim profilima uključenim u drugo pilotiranje državne mature.\nDemonstracije praktičnih ispita organizovane su sa ciljem da se nastavnici, koji do sada nisu realizovali nastavu po programima orijentisanim na ishode, upoznaju sa ključnim elementima u procesu organizacije polaganja i ocenjivanja praktičnog ispita. Timovima za demonstraciju koje su činili članovi radnih grupa za izradu ispitnih materijala i treneri projekta, pridružili su se i savetnici iz Centra za stručno obrazovanje i obrazovanje odraslih (Zavod za unapređivanje obrazovanja i vaspitanja).\nPraktični deo ispita u okviru državne mature neće se razlikovati od praktičnog dela stručne mature kakva se već sada sprovodi za modernizovane obrazovne profile. Listu radnih zadataka će formirati svaka škola za svoje učenike u ispitnom roku, na osnovu liste kombinacije radnih zadataka. Škola je dužna i da obezbedi uslove za polaganje ispita - da organizuje polaganje u školskim kabinetima i radionicama ili u drugim prostorijama koje simuliraju radna mesta za zanimanje za koje se učenik školovao. Ocenjivanje rada učenika sprovodi se na osnovu okvira za ocenjivanje stručnih kompetencija koji sadrži elemente vrednovanja i očekivane rezultate procene.\nU okviru svakog zadatka proverava se kompetentnost učenika kada je reč o planiranju i organizaciji rada, bezbednosti na radu, zaštiti životne sredine, odnosa prema radu i sredstvima za rad i potrebi vođenja evidencije.\n- Ocenjivanje sprovodi školska ispitna komisija, na osnovu definisanih kriterijuma. Čine je dva nastavnika stručnih predmeta za obrazovni profil i predstavnik poslodavaca, stručnjak u oblasti na koju se odnosi radni zadatak. Radni zadaci su sastavljeni tako da omogućavaju proveru osposobljenosti učenika za obavljanje konkretnih poslova, kao i utvrđivanje spremnosti za uključivanje u svet rada. Praktično izvođenje ocenjuje se tehnikom posmatranja, a vrednuju se svi pojedinačni očekivani rezultati ili indikatori – objašnjava Svetlana Mladenović, demonstrator praktičnih ispita i članica radne grupe za izradu ispitnih materijala.\nCilj praktičnog dela stručnog ispita je provera stručnih kompetencija koje su propisane standardom kvalifikacije, odnosno nastavnim planom i programom. Reč je o znanjima, veštinama i sposobnostima koje su neophodne za obavljanje posla u okviru zanimanja za koje su se učenici školovali.\n- Demonstracija praktičnih ispita omogućila nam je da dodatno razmotrimo i stručno procenimo praktične zadatke koje su pripremile radne grupe, unapredimo okvire za ocenjivanje i finaliziramo priručnike za svaki pilotirani ispit – kaže Gojko Banović, stručnjak Projekta državne mature.\nDemonstracije praktičnih ispita pratilo je oko 630 nastavnika iz više od 300 srednjih stručnih škola. Sudeći po pitanjima i komentarima, većina nedoumica je razrešena, i škole bi trebalo da su osposobljene da organizuju praktični deo stručne mature koji je, u pojedinim aspektima, zahtevniji i složeniji od polaganja bilo kog drugog ispita.


Zvizdić: Siguran sam da će sredstva vrlo brzo biti operativna\nFoto: N.N. | Zvizdić: Siguran sam da će sredstva vrlo brzo biti operativna\nSrna 21.04.2020 17:47\nSARAJEVO - Zamjenik predsjedavajućeg Predstavničkog doma Parlamentarne skupštine BiH Denis Zvizdić izrazio je uvjerenje da će sredstava instrumenta za brzo finansiranje od Međunarodnog monetarnog fonda (MMF) uskoro biti operativna, te da će nedoumice biti riješene.\nKomentarišući to što Savjet ministara danas nije usvojio odluku o povlačenju sredstava instrumenta za brzo finansiranje od 330 miliona evra koja je MMF odobrio juče za borbu protiv virusa korona, Zvizdić je rekao da nije do detalja upoznat o tome zašto nisu glasali, prenose federalni mediji.\n"Ali, prema nekoj mojoj pretpostavci, može biti moguće jedino da su u međuvremenu eventualno promijenjeni neki principi unutar već ustaljenoga načina i metoda na koji se prihvata kredit MMF-a, na koji se plasira kredit MMF-a, i vrlo jasna pravila igre kako se otplaćuje taj kredit", rekao je Zvizdić.\nOn je dodao da se ne smije dozvoliti da propadne kredit MMF-a, koji je osnova za formiranje stabilizacijskog fonda i osnova za pomoć i kantonima i Federaciji BiH (FBiH).\n"To su temeljna sredstva na koja računaju privrednici, oni kojima je zabranjen rad, oni koji u ovom trenutku ne mogu učestvovati u ekonomskom životu FBiH. Riječ je o 200 miliona za sam fond, 200 miliona za nivo kantona, tako da sam siguran da će te nedoumice, ako one uopšte postoje, vrlo brzo biti riješene i da će kredit MMF-a biti u potpunosti operativan", poručio je Zvizdić.\nZamjenik predsjedavajućeg Doma naroda Parlamentarne skupštine BiH Bakir Izetbegović smatra da odluka Savjeta ministara o povlačenju sredstava instrumenta za brzo finansiranje nije pratila odluku MMF-a, te da usklađenost treba izvršiti ministar finansija i trezora Vjekoslav Bevanda.\n"Ta odluka nije pratila odluku MMF-a. Ministar Bevanda je treba uskladiti i onda će ona proći. To bi trebalo uraditi što prije", rekao je Izetbegović.\nSavjet ministara danas nije usvojio odluku o povlačenju sredstava instrumenta za brzo finansiranje u iznosu od 330 miliona evra koja je MMF odobrio juče za borbu protiv virusa korona.\nDenis Zvizdić MMF Sredstva Blokada


Protestna šetnja u nedelju protiv presude hrvatskim generalima : Nadlanu.com\nProtestna šetnja u nedelju protiv presude hrvatskim generalima\nObjavljeno 23. nov 2012. / 19:26:36\nPredsednik Koalicije izbeglih i prognanih Miodrag Linta je najavio protestnu šetnju od Saborne crkve do Skupštine Srbije zbog oslobađanja hrvatskih generala u Haškom tribunalu.\nLinta je pozvao sve građane, poslanike, članove Vlade i javne ličnosti da dođu ispred Saborne crkve u nedelju u podne, a da će pre toga, u 11 sati i 30 minuta biti služen parastos žrtvama ratova na prostoru bivše Jugoslavije. On je naveo da će se protesna kolona kretati Knez Mihailovom ulicom i Terazijama do Skupštine Srbije.\nOn je na na konferenciji za novinare rekao da će ta udruženja zatražiti održavanje posebne sednice Skupštine Srbije posvećene kršenju prava izbeglih i proganinih od 1991. do 1995. na prostoru bivše Jugoslavije na kojoj bi se usvojila Rezolucija o poštovanju njihovih prava, prenosi RTS.\n"Tražimo i da se Vlada Srbije obaveže da će rešiti probleme izbeglih, prognanih i svih oštećenih građana, kao i da će to pitanje pokretati prilikom zvaničnih sastanaka sa predstavnicima međunarodnih institucija", rekao je Linta.\nakcija olujaante gotovinaizbeglicemladen marka?protestsrbi iz hrvatske


TRAMP NE ODUSTAJE: Povukao potez koji će razbesneti BAJDENA, da li je realno da je uradio ovo? - mediji.net\nTRAMP NE ODUSTAJE: Povukao potez koji će razbesneti BAJDENA, da li je realno da je uradio ovo?\nFederalni sud u Pensilvaniji odbacio je prethodno tužbu kojom je tim predsedničke kampanje Donalda Trampa zahtevao da se poništi više miliona glasova stiglih poštom na predsedničkim izborima\nFederalni sud u Pensilvaniji odbacio je prethodno tužbu kojom je tim predsedničke kampanje...\nborbaPreko 400 vesti\npensilvanijaViše od 100 tekstova\nOd 1988. godine svakog 1. decembra obeležava se Svetski dan borbe protiv side.\nEntoni Blinken (Bajdenov kandidat za državnog sekretara) i Mišel Flurnoj (verovatni kandidat za ministra odbrane) podržavaju neprekidno američko angažovanje u ratu u inostranstvu.\nVrhovni sud izgleda skeptičan po pitanju Trampovog plana za popis\nSudije Vrhovnog suda SAD u ponedeljak zvučale su skeptično po pitanju toga da bi predsednik Donald Tramp mogao kategorički da isključi ljude koji ilegalno žive u zemlji iz popisa stanovnika čiji se podaci koriste za dodeljivanje mesta među državama u Predstavničkom domu.Ali takođe se pokazalo...


Ajsek: Konferencija ’Novi lideri’\nKonferencija „Novi lideri” će se šesnaestu godinu zaredom održati 27. i 28. novembra. Namenjena je mladim ljudima koji žele da uče, rade na sebi, upoznaju nove ljude i budu pokretači pozitivnih promena u svom okruženju. Po prvi put, konferencija će biti dostupna i za ljude sa celog Balkana.\nZainteresovani će imati mogućnost da čuju uticajne i uspešne ljude iz različitih sfera poslovanja, koji će doći da svoje znanje, iskustvo i savete podele sa njima. Pored govornika, konferenciju će uveličati kompanije poput Mind Group, Sigit, Hödlmayr, Erste Bank, Nelt, Bambi, Lenovo, a koje će u svojstvu partnera održati radionice iz oblasti marketinga, ljudskih resursa, prodaje i projektnog menadžmenta.\nKonferencija „Novi lideri”, nudi mladima priliku da, pored formalnog obrazovanja čuju životni primer, dobiju praktično znanje iz biznisa, dobar savet, motivaciju i podršku.\nKonferencija će se ove godine održati u online formatu dva dana, 27. i 28. novembra, preko moderne vFairs platforme. Pored toga, planirani su prostori za upoznavanje i networking sa kompanijama, a koji će biti realizovan u Kragujevcu 30. novembra i biće otvoren samo za učesnike konferencije. Događaj će se održati u Rektoratu Univerziteta u Kragujevcu sa početkom od 18h.\nNe propustite priliku da se prijavite potpuno besplatno preko sledećeg linka: https://newleaders.rs/prijava/ i stignete do sertifikata koji možete iskoristiti za svoj CV.\nU međuvremenu, najvažnije informacije možete pratiti na našim društvenima mrežama i, na zvaničnom sajtu konferencije https://newleaders.rs/.\nTijana Cvijić, Aiesec


Predstavnici Direktorata prisustvovali panelu Evro-azijske mreže za radijacionu i nuklearnu sigurnost\nPredstavnici Direktorata za radijacionu i nuklearnu sigurnost i bezbednost Srbije prisustvovali su danas, u okviru 63. zasedanja Generalne konferencije Međunarodne agencije za atomsku energiju (MAAE), panelu na temu ciljeva, vizije i dosadašnjeg rada Evro-azijske mreže za radijacionu i nuklearnu sigurnost.\nDelegacija Republike Srbije učestvuje na 63. zasedanju Generalne konferenciji Međunarodne agencije za atomsku energiju u Beču\nDelegacija Republike Srbije, na čelu sa Majom Gojković, učestvuje i ove godine na 63. Generalnoj konferenciji Međunarodne agencije za atomsku energiju (MAAE) u Beču. Ovom eminentnom skupu, koji će trajati do 20. septembra, prisustvuju delegati iz većine od 171 zemlje članice.\nKonsultativni sastanak sa predstavnicima ovlašćenih pravnih lica u cilju zajedničke analize vrste robe koja će se kontrolisati na državnoj granici\nDana 2. septembra 2019. u prostorijama Direktorata je održan konsultativni sastanak sa predstavnicima ovlašćenih pravnih lica u cilju zajedničke analize vrste robe koja će se kontrolisati na državnoj granici, u sklopu rada na novom Pravilniku o kontroli radioaktivnosti roba pri uvozu, izvozu i tranzitu.\nPoseta Državnoj regulatornoj agenciji za radijacionu sigurnost Bosne i Hercegovine\n29.07.2019. godine delegacija Direktorata za radijacionu i nuklearnu sigurnost i bezbednost Srbije je bila u poseti Državnoj regulatornoj agenciji za radijacionu sigurnost Bosne i Hercegovine.\nInformacija o izboru direktora Direktorata za radijacionu i nuklearnu sigurnost i bezbednost Srbije\nZakonom o radijacionoj i nuklearnoj sigurnosti i bezbednosti (Sl Glasnik br. 95/18 i 10/19) otpočeo je sa radom Direktorat za radijacionu i nuklearnu sigurnost i bezbednost Srbije i u postupku je izbor direktora.\nJavna rasprava o Nacrtu pravilnika o uslovima za kategorizaciju radijacionih delatnosti\nDirektorat za radijacionu i nuklearnu sigurnost je u skladu sa čl. 33 i 196. Zakona o radijacionoj i nuklearnoj sigurnosti i bezbednosti izradio Nacrt pravilnika o uslovima za kategorizaciju radijacionih delatnosti.


IV kolo Kupa CG-let.mete /trap | Streljacki Savez Crne Gore\nKup Berana 2017-serij.vazdusni program →\nKUP CG 4.kolo – Trap\nTreća pobjeda Stanišića\nIvo Stanišić nastavlja ovogodišnju dominaciju domaćim trap takmičenjem. Proteklog vikenda je ponovo slavio, ovog puta u Herceg Novom na 4.kolu Kupa Crne Gore. Slijed događaja je bio takav da je Stanišić postepeno podizao rezultat, od nešto lošijeg starta prvog dana, preko odličnih 47/50 drugog dana kvalifikacija, do vrlo dobrih 21 pogotka u završnici Finala. Kvalifikacijama na 125 meta su domaćim Novljanima davale adute jer je Nikola Perišić kao vodeći ušao u Finale, zatim vodio i u prve četiri eliminacione faze Finala, da bi od 40-50 mete promašio čak 6 golubova. Stanišić ovu priliku nije propustio i upisao svoju treću pobjedu na četiri ovogodišnja kola Kupa Crne Gore. Treće mjesto na ovom kolu je ostvario Nikola Marković (Gams Cetinje) koji u finalima pokazuje dobru koncentraciju, dok su prethodno otpali finalisti Jovica Marković, Dragan Mrkajić i Slobodan Đurović.\nU ekipnoj konkurenciji, ovo kolo je bila posljednja prilika domaćinima da nadoknade zaostatak iz prethodnih kola u ukupnom poretku ekipa za sezonu 2017. Novljani u sastavu (Perišić, Mrkajić, Đurović) su zaista slavili sa čak 22 poena razlike, ali ni to nije bilo dovoljno. SKlm Budva je ukupni pobjednik Kupa Crne Gore za 2017 godinu, zbirnim rezultatom 933:930 u odnosu na SKlm Herceg Novi. Budvani su sezonu nastupali u sastavu: Ivo Stanišić, Jovica Marković i Lazar Boreta.\nU pojedinačnoj konkurenciji preostaje da se održi još Finale Kupa sredinom maja mjeseca, dok u međuvremenu naše reprezentativce (Stanišić, J.Marković, Perišić) očekuje nastup na Svjetskom kupu na Kipru (2-6.maja) IV kolo Kupa CG 2017


Ministar Nedimović danas u poseti kompaniji Delhaize (Foto + Video) | Sremska Televizija\nMinistar Nedimović danas u poseti kompaniji Delhaize (Foto + Video)\nU okviru inicijative Otvoreni Balkan, ministar poljoprivrede, Branislav Nedimović, danas je, sa predstavnicima Albanije, Makedonije i Republike Srpske posetio kompaniju Delhaize u Staroj Pazovi. Cilj posete je primena Sporazuma o saradnji u oblasti bezbednosti hrane.\nSeverna Makedonija, Albanija i Srbija više nemaju granice po pitanju hrane, složili su se danas u kompaniji “Delhaize” u Staroj Pazovi ministri poljoprivrede tri zemlje potpisnice inicijative Otvoreni Balkan. Ministar poljoprivrede Republike Srbije, Branislav Nedimović, istakao je da je za 25 dana januara realizovano 600 pošiljaka različitih u fitosektoru i veterinarskom sektoru između ove tri zemlje.\nNajveće benefite od ove inicjative imaju kompanije koje se bave distribucijom robe, pre svega, kroz niže troškove, a s obzirom na to da se međusono priznaju analize, roba za 24 časa stiže od otpreme do police, rekao je Dejan Virojević, iz kompanije “Delhaize”.\nMinistri poljoprivrede zemalja učesnica u inicijativi, kao i onih koji stvaraju uslove za ulazak u Otvoreni Balkan, Severne Makedonije, Albanije i Republike Srpske, složili su se da je primena ovog Sporazuma već dala vidljive rezultate.\nU narednom periodu predstoji učvršćivanje inicijative Otvoreni Balkan i njena dalja primena, zaključio je ministar Nedimović.\nVelike kompanije, koje su obuhvaćene ovom inicijativom potvrđuju da je znatno skraćeno vreme uvoza i izvoza robe, da su ubrzane procedure i da je pronađen najkraći put do potrošača.


Istinomer - Put u izbore (7. deo)\nPočetna Članci Amnezija Vlada SPS-JUL-SRS Put u izbore (7. deo)\nNovinari "Studija B" ispred Skupštine grada, na protestima zbog podržavljenja gradske televizije, uživo su radili emisiju Studija B "Vesti u 7". Oni su se obratili novim kolegama koji su došli na njihova mesta i emituju novi program gradske televizije.\n"Drage kolege, znamo da među vama ima mnogih koji bi više voleli da su u našoj koži nego u sopstvenoj. Vaša lica su do sada svima bila nepoznata, ali ako tako nastavite ubrzo ćete biti prepoznatljivi svuda. Tačno je da treba hraniti porodice, kao što mi sada ne možemo svoje, ali molimo vas da odgovorite sebi ko ste i šta radite, mi vam još uvek ništa ne zameramo - poručili su, između ostalog, bivši novinari Studija B."\nU znak podrške "Studiju B" i nezavisnim medijima, privatni pekari su odlučili da ne prodaju hleb.\n"Unija pekara saopštila je da će, pošto je "postupcima oko "Studija B" narodu oduzeta duhovna hrana", obustaviti proizvodnju i prodaju hleba u znak podrške nezavisnim medijima. U saopštenju Unije pekara se podseća da su 'već mesecima onemogućeni da normalno posluju i da su jedino nezavisna sredstva informisanja pomagala da se čuje njihova reč i apel za razumevanje i pomoć'."\nLider DS Zoran Đinđić apelovao je na svoje opozicione kolege da "virus režima ne sme da uđe među njih i da ih podeli".\n"Dosta smo govorili o tome šta ne možemo da uradimo. Ajde da uradimo šta možemo. Svesni smo da ne možemo jednim udarcem da uklonimo Miloševića, ali ako ga uporno gušimo, izolujemo, pašće ko trula kruška. Opozicija mora da prestane sa mudrovanjem i sastančenjem. Treba da formiramo jednu izbornu listu, okupimo oko sebe dva, tri miliona glasova za promene i takav talas više niko ne može zaustaviti. Ne plaši se Milošević ustanka već tri miliona ljudi koji će mu reći: NE, tornjaj se iz Srbije! Do tada moramo da stupimo u svakodnevnu odbranu pojedinca, da oformimo mrežu i založimo se za svakog uhapšenog, prebijenog... - poručio je Đinđić."\nZa to vreme, mediji bliski režimu izveštavali su o "veličanstvenoj obnovi zemlje". Na naslovnoj strani "Politika" donosi tekst o tome kako je svetska javnost zadivljena nakon govora predsednika Slobodana Miloševića pod naslovom - "Istinski pobednik".\n"Svetski listovi objavljuju danas da je predsednik Jugoslavije Slobodan Milošević juče u Novom Sadu na svečan način označio da je železničko-drumski most preko Dunava završen u rekordnom roku. Listovi navode da je to pravi podvig posebno što je ostvaren bez pomoći iz inostranstva, čime je Jugoslavija dokazala da je i na ekonomskom planu jaka."\n"Otpor" je nazivan fašističkom organizacijom.\nA članovi "Otpora" otkrili su koja im pitanja tokom saslušanja policijaci najčešće postavljaju.\n"Politika" nije propuštala da pomene da su "građani prozreli aktiviste Otpora".\n"Militantni "otporaši" su pokazali da su oduševljeni savetima i porukama Havijera Solane, o načinima i sredstvima nasilnog rušenja vlasti, zaboravljajući da se radi o čoveku koji je kriv za smrt više hiljada nedužnih civila tokom agresije na Jugoslaviju i koji preko njih pokušava da izbegne odgvornost za sopstvene zločine."\n"Amerikanci ne mogu da shvate da smo spremni da im se suprotstavimo i da nisu u stanju da slome naš duh i u tome je njihov najveći problem. (...) Medije u Srbiji možemo deliti prema tome kako rade i ko ih finansira, odnosno da li rade na odbrani naše zemlje ili podstiču i pomažu njeno pokoravanje, kazao je Vučić."\n"Predsednik Veća građana, Milomir Minić, raspisao je izbore za predsednika SRJ, javio je Tanjug. Izbori za predsednika Republike održaće se 24. septembra 2000. godine. Rokovi za izborne radnje počinju da teku od 27. jula 2000. godine. Tako će predsednik SRJ prvi put biti biran na neposrednim izborima, a za izbor predsednika neće biti neophodno da na izbore izađe više od polovine birača."\nOpozicija je tražila kandidata koji bi mogao da pobedi Miloševića. Srpska radikalna stranka kandidovala je Tomislava Nikolića, koji je uz poruku "čovek iz naroda", fotografijama iz mladosti podsećao na svoj razvojni put.\nAleksandar VučićSocijalistička partija SrbijeDOS


Uradili smo više do 70 poslova koji uključuju selidbe IT kompanija. Ovakve selidbe zahtevaju dobru ogranizovanost, pakovanje, popisivanje, sigurni prevoz, a zatim i na kraju raspakivanje, proveru stvari i nameštaja i montiranje nameštaja i stvari koje su bile predmet selidbe IT firmi.\nPametna organizacija selidbe\nSvaki posao zahteva pažljivu i temeljnu ogranizaciju. S obzirom da selidbe IT kompanija radimo često, znamo tačno strukturu onoga što se seli, procedure, načine pakovanja računarske opreme, nameštaja, monitora, projektora i svega što obično neka IT kompanija ima i planira da preseli na novu adresu. Selidbe IT firmi i kompanija se zbog toga često poveravaju nama na osnovu dobrih preporuka naših ranijih klijenata.\nPoznajemo i strukturu ljudi koji su u IT kompanijama pa znamo tačno šta se od nas očekuje, način rada i poštovanje procedura i vremena koje je potrebno za selidbe firmi i kompanija.\nSigurni i povoljni transport za selidbe IT kompanija\nKao i za sve druge selidbe koje radimo, u ponudi su odlična vozila za transport i selidbe IT firmi. U zavisnosti od količine stvari i nameštaja, možemo da uključimo kombi ili kamionska vozila za selidbe IT firmi i kompanija. Naša vozila su proverena tehnički i odlaze na redovne servise i tehničke preglede. Ovo nas čini agencijom za selidbe koja ulaže u svoja vozila i brine o tome da sve što radimo stigne tačno na vreme i bezbedno na novu adresu vaše firme.\nPosebne povoljnosti za selidbe IT kompanija\nS obzirom na ekspanziju IT firmi imamo čestu saradnju sa IT kompanijama koje otvaraju nova predstavništva, opremaju nove poslovne prostore ili se sele, otvorili smo posebni kanal za pružanje usluga u IT sektoru i svima koji dolaze iz ovog polja rada. Samo kod nas, ako vam trebaju selidbe IT firmi, možemo da ponudimo posebne pogodnosti i maksimalnu posvećenost da posao obavimo u kvalitetu koji se obično ne očekuje i prevaziđemo sva vaša očekivanja.


Da su danas izbori, evo ko bi ušao u parlament - Ozonpress :: internet portal\nTag: izbori, parlament\nKada bi sada bili održani izbori, u parlament bi ušlo šest političkih opcija, među kojima i koalicije SDS-LDP, DSS i Dveri, ali i radikali Vojislava Šešelja.\nOvo su rezultati najnovijeg istraživanja Nove srpske političke misli (NSPM), koje je rađeno kombinovanom metodom na terenu i putem telefonske ankete.\nKako za „Blic“ kaže direktor NSPM Đorđe Vukadinović, ubedljivo najviše procenata pripašće SNS, za koji će glasati oko 45 odsto izašlih birača.\nNa drugom mestu je SPS, koji je u padu u odnosu na prošle izbore, i socijalistima će, kako navodi, pripasti „slab dvocifren broj“. Na trećem mestu je koalicija oko DS, koja se po rejtingu kreće između SPS i tri opozicione liste – koalicija oko SDS, DSS-Dveri i radikala koji imaju između pet i sedam odsto glasova.\n– Čak i da ponovi rezultat iz 2014, SNS će sasvim izgledno imati manje mandata jer će biti daleko manje propalih glasova nego prošli put, kada ih je bilo oko 700.000 ili oko 20 odsto izašlih birača – kaže Vukadinović.\nDodaje da koalicija oko DS stoji „sasvim solidno“.\n– Ali njihov precizan rejting je najteže uhvatiti i moguće je da je veći od izmerenog jer se tokom istraživanja uočava da se građani ustručavaju da kažu da bi glasali za DS – ističe Vukadinović.\nRazlika u procentima za koalicije oko SDS, DSS-Dveri i radikala su veoma male.\n– Oni bi prešli cenzus, ali imaju razloga za brigu. Izbori su za skoro tri meseca i nije isključeno da neko od njih ostane ispod cenzusa – kaže Vukadinović.\nOpozicija ne dobija ujedinjenjem\nAko bi demokratska opozicija išla u jednoj koloni, to jest koalicija oko DS s koalicijom oko Tadićeve SDS, ne bi dobili više glasova.\n– Nema pada zbog jedinstvene liste, ali nema ni velike sinergije. Zajednička lista bila bi mehanički zbir rezultata dve opozicione opcije – kaže Đorđe Vukadinović.


Nikolić: Sa sinovima ću srušiti vikendice\nPredsednik Srbije Tomislav Nikolić rekao je da će sa sinovima srušiti vikendice na Savi, ako je to potrebno da bi država bila zadovoljna. Protest vojvođanskih poslanika DS\nPoslanici Demokratske stranke u Skupštini Vojvodine protestovali su zbog nedavnih hapšenja u akciji ”Rezač”. Ko je sve uhapšen i zašto\nPredsednik SNS Aleksandar Vučić izjavio je da će ta stranka 13. februara izabrati novo rukovodstvo. Za otpremnine u Tanjugu 56 miliona\nVlada Srbije izdvojila je nešto više od 56 miliona dinara za otpremnine 152 zaposlena u Novinskoj agenciji Tanjug, koja je prestala da postoji 5. novembra ove godine. Javni sektor bez zapošljavanja i u 2016.\nUsvajanjem 12 zakona, među kojima i Zakona o budžetu za narednu godinu, Skupština Srbije završila je osmu sednicu jesenjeg zasedanja. Srbija zadržala „Telekom“\n„Telekom Srbija“ ostaje u rukama Republike, odluka Vlade bila je jednoglasna, kao i Komisije za privatizaciju „Telekoma“.\nU javnom sektoru bez posla ostaje 14.512 ljudi\nMinistаrstvo držаvne uprаve i lokаlne sаmouprаve saopštilo da bi u naredna dva meseca broj zaposlenih u javnom sektoru trebalo da bude smanjen za 14.512 ljudi. Nemačka odobrila otvaranje poglavlja\nOdbor za evropska pitanja nemačkog Bundestaga dao je zeleno svetlo za otvaranje prva dva pregovaračka poglavlja u pristupnim pregovorima Srbije i EU. Savet za borbu korupcije opet na udaru\nKo je i zbog čega u subotu popodne napao članicu Saveta za borbu protiv korupcije Miroslavu Milenović?\nProtest zaposlenih u nauci\nNekoliko stotina zaposlenih u naučnoistraživačkoj delatnosti protestovalo je u Beogradu.\nIntegracija Srbije u vazdušni prostor Evrope\nAljbin Kurti izbegao hapšenje\nU Prištini je danas demontirana bomba u dvorištu Ustavnog suda, a hapšenje Aljbina Kurtija, osnivača radikalnog opozicionog pokreta Samoopredeljenje, bilo je neuspešno.\nU Prištini povređeno 18 policajaca\nU jučerašnjim demonstracijama ispred zgrade kosovskog parlamenta povređeno je 17 policajaca od kojih dvojica teže, 12 vozila oštećeno – osam civilnih i četiri policijska.\nMolotovljevi kokteli na kosovski parlament\nPortparol kosovske policije Baki Keljani izjavio je da su demonstranti ispred zgrade parlamenta danas, osim čvrstih predmeta, na policajce bacali i molotovljeve koktele.\nOdnosi sa Rusijom Srbiji kvare peticu od EU\nDa nije odnosa sa Rusijom, u izveštaju Evropske komisije Srbija bi za spoljnu politiku dobila peticu, a ne trojku, kaže premijer Aleksandar Vučić.\nUmesto o otetim Srbima, hajka na ambasadora\nDok traju napori da se oslobode službenici Ambasade RS koji su oteti u Libiji, pojedini mediji vode degutantnu kampanju protiv ambasadora, koji se zbog toga obratio pismom državnom vrhu.\nPosao za medicinske sestre i tehničare u Nemačkoj Radno vreme tokom praznika Danas je Praznik rada Katar nudi posao za medicinske sestre Đura Jakšić nema kuću, ali ima “ZiD” Šumadijapress prestaje sa radom Bogat program za Uskrs u Eko-parku u Ilinoj vodi Izložba pasa na jezeru Bubanj Rača: „Jura“ ne može da smisli Sindikat Poslednji komentari


Tanjug 13. septembra 2021. 11:21\nNOVI SAD – Veoma bogat program u Nedelji izvođačke umetnosti festivala “Kaleidoskop kulture” očekuje publiku u Novom Sadu na različitim lokacijama, a najatraktivniji sadržaji su u vidu spektakl opere “Aida” ili koncerta posvećenom čuvenom muzičaru Astoru Pjacoli.\nProgram je krenuo u subotu koncertom Stefana Milenkovića i Vojvođanskog simfonijskog morkestra, onda je nastavljen u nedelju kroz projekat “Digitalni dečji muzički svet” u Kulturnoj stanici Rumenka, da bi se istog dana odigrala plesna predstava „Stasis: to Visit” u KS Svilara, i koncert sastava “Rođenice” u KS Eđšeg.\nKoncert „Omaž Astoru Pjacoli” izvešće večeras Novosadski tango kvintet u KS Svilara, u susretu 100 godina od rođenja slavnog argentinskog kompozitora, dok će 14. septembra, takođe u Svilari, biti održan koncert popularnog Vojvođanskog bluz benda.\nKreativni distrikt će u nedelji izvođačke umetnosti, od 13. do 18. septembra, biti mesto okupljanja ljubitelja plesa, kada će biti održan Međunarodni festival savremenog plesa „Tanz Platz”, u organizaciji Studentskog kulturnog centra, u obnovljenom prostoru – Fabrika.\nProjekat „Jučerašnji svet – koncertno predstavljanje pesničko-muzičke edicije” biće upriličen 15. septembra u KS Svilara, u izvođenju Nemanje Nešića i Miloša Zupca.\nU toku nedelje izvođačke umetnosti Kaleidoskopa kulture Novosađane očekuje operski spektakl: Srpsko narodno pozorište otvara 161. sezonu izvođenjem opere „Aida” na otvorenom.\nU godini kada ceo svet obeležava 120 godina od smrti Đuzepe Verdija, Opera SNP-a na temeljima još dva velika jubileja – 160 godina najstarijeg srpskog teatra, 150 godina od praizvedbe „Aide”, izvešće ovo remek delo onako kako je kompozitor zamislio: pod vedrim nebom, među zidinama Petrovardinske tvrđave.\nČetvrtak, 16. septembar, rezervisan je u KS Bukovac, gde će publika gledati „Muzičko putovanje kroz stilske epohe”, u izvedbi Duvačkog kvinteta “NNNEM”.\nTakođe, promocija kompozicije „Klatno”, autorskog projekta ansambla “Šaht-maht”, koji čine Goran Erić i Ivan Burka, održaće se u istog dana u KS Svilara.\nInteraktivna pozorišna predstava Vojane Obradović „Priče iz duše III”, nastala na osnovu iskustava korisnika psihijatrijskih usluga, biće realizovana 17. septembra takođe u KS Svilara.


Naslovna/Društvo/SLAVKOVA POBJEDA Autistični dječak iz Rudog nakon tri godine borbe KREĆE U ŠKOLU\nOvu odluku u Slavkovu korist danas je donijela ministar prosvjete i kulture Republike Srpske Natalija Trivić, u skladu sa Zakonom o srednjem obrazovanju i vaspitanju po članu koji tretira izuzetne specifične slučajeve.\n– Ministarstvo je saglasno da Slavko Mršević prisustvuje nastavi sa bivšim odjeljenjem četvrtog razreda, uz pratnju asistenta. Čim danas proslijedimo ovo rješenje Srednjoškolskom centru u Rudom, Slavko će već u ponedjeljak, 15. aprila, moći da prisustvuje nastavi – rekla je Trivićeva novinarima u Banjaluci, nakon sastanka sa roditeljima ovog dječaka.\nTrivićeva je istakla da će predstavnici Ministarstva i dalje biti u kontaktu sa Slavkovim roditeljima radi donošenja odluka u njegovom interesu, budući da će dalje školovanje morati da nastavi ili u Srednjoškolskom centru Rudo ili posredstvom Zavoda za obrazovanje odraslih.\nNenad Mršević, Slavkov otac, rekao je da ga je ova vijest veoma obradovala i da će, nakon tri godine pravne borbe porodice za Slavkovo obrazovanje, od danas sa Ministarstvom prosvjete i kulture Srpske biti partner, a sve radi najboljeg interesa njegovog sina.\nSlavko Mršević, koji ima Aspergerov sindrom, najblaži oblik autizma, izbačen je 1. septembra 2016. godine iz Srednje saobraćajne škole u Rudom jer je škola odbila da prilagodi nastavni plan i program i metodologiju prenošenja gradiva njegovim funkcionalnim sposobnostima i statusu.\nOsnovni sud u Višegradu nedavno je donio nepravosnažnu presudu da su nadležni iz Srednje saobraćajne škole u Rudom i nadležno ministarstvo kršili zakon u slučaju zabrane pohađanja nastave za autističnog dječaka i naložen je hitni povratak u školske klupe, te izrečena finansijska kazna od 11.000 KM.\ndječak Kazna obrazovanje otac partner pobjeda povratak Sud zabrane zakon\nTrivić: Plate zaposlenih u obrazovanju veće za 100 KM (VIDEO)\nDvojcu iz Tuzle 50 godina robije zbog ubistva\nVažna pobjeda Netsa, Bobi sjajno iskoristio minutažu VIDEO


Spektakularna utakmica viđena je u MLS ligi između Toronta i LA Galaksija, koja je na kraju završena rezultatom 5:3. Pri vođstvu domaće ekipe od 3:0 činilo se da je sve gotovo, međutim tada je na scenu stupio Ibrahimović i golom sezone smanjio prednost. Bivši igrač Barselone i Viljareala, Žunior dos Santos centrirao je Šveđaninu sa 35 metara, da bi Ibra na nestvaran način zatresao mrežu Aleksa Bonoa u 43. minutu.\nUostalom, pogledajte i uverite se sami da je Zlatan stvarno "mađioničar".\nGalaksi je stigao do 3:3 na početku drugog poluvremena, da bi Toronto u finišu postigao još dva pogotka i rešio pitanje pobednika u spektakularnom meču.\nIbrahimović je tako stigao do 500. gola u karijeri, a nakon meča se pohvalio slikom na Tviteru, kojom je proslavio svoj jubilej uz poruku - "Bog golova".


AMS Srbije pomaže šampione\nPosle šest međunarodnih takmičenja u brzinskom motociklizmu koja su bodovana za Istočnoevropski šampionat Moto savez Srbij osvojio je šampionsku titulu i biće njen nosilac do kraja sledeće sezone što je od izuzetnog značaja za moto sport naše zemlje.\nTim povodom u prostorijama AMS Srbije upriličena je vrlo posećena konferencija za novinare na kojoj je Aleksandar Nikačević generalni sekretar urušio kacige trojici motociklista koji su najazalužniji za osvajanje titule šampiona u konkurenciji nacija.\n- Ovaj uspeh naših motociklista, u izuzetno jakoj konkurenciji na Istočnoevropskom šampionatu, rezultat je spremnosti takmičara i njihovh moćnih mašina, ali i svesrdne pomoći AMSS, AMS Osiguranja, Ministarstva omladine i sporta i Sportskog saveza Srbije. AMS Srbije će nastaviti da ulaže u afirmaciju i podizanje kvaliteta motociklističkog i automobilskog sporta, njihovu popularizaciju u Srbiji i uveren sam da će sledeća takmičarska sezona značiti i korak dalje ka osvajanju vodećih pozicija u Evropskom šampionatu. Naredne godine fokus ćemo staviti na šampione, a ne kao do sada da pomažemo sve odreda – rekao je Aleksandar Nikačević.\nNagrađeni motociklisti Martin Vugrinec, Dejan radulović i Nenad Stojanović izrazili su zadovoljstvo podrškom AMSS i MSS uvereni da će i sledeće sezone nastaviti sa osvajanjem šampionskih titula\nHonda 1.6 i-DTEC motor sa emisijom CO2 95 g/km


Torcidina igra – udari Mamića, pošalji ga u more – BiGportal.ba\nTorcidina igra – udari Mamića, pošalji ga u more\nProgram će između ostalog biti popunjen milenijskim fotografisanjem, velikim koncertom Marijana Bana i Diktatora, dodelom nagrade za najboljeg igrača u izboru članova grupe “Naš Hajduk,” dolazak Marija Pašalića i ostalim iznenađenjima.\nSvoj doprinos večerašnjem događaju, koji je počeo u 19 sati i 11 minuta, daće i grupa Torcida Split koja je putem službene Fejsbuk stranice pozvala svoje pripadnike da od 20 sati, za vreme trajanja predstavljanja akcije, svrate do luke, gđe će se odvijati kulturno-umetnički performans.\nDetalji performansa nisu poznati, ali hrvatski mediji navode da će biti organizovana nagradna igra udaranja lutke Zdravka Mamića. Prema nezvaničnim informacijama, onaj ko bude najdalje udario “Mamića” i poslao ga u more, biće pobednik.\nTorcida je ovim performansom podsetila na napad koji se nedavno dogodio, kada je jedan pripadnik te grupe fizički napao nekadašnjeg predsednika zagrebačkog Dinama i povredio ga.\nIdentifikovan je kao Domagoj Ivelić koji je uhapšen zbog povređivanja Mamića.


Ruski predsednik Vladimir Putin i srpski premijer Aleksandar Vučić, Moskva, maj 2016.\nNedavna privatna poseta premijera Srbije Aleksandra Vučića Moskvi - navodno iz zdravstvenih razloga - tokom koje je usput svratio i do Kremlja da se sretne sa Vladimirom Putinom, još je jedna od potvrda da se u srpskoj politici i njenoj snishodljivosti prema Rusiji kroz istoriju suštinski nije mnogo promenilo.\nDoduše, Karađorđe je nakon sloma Prvog sprskog ustanka čekao čak devet meseci da ga primi ruski car Aleksandar I, koji mu je dodelio generalski čin ali mu nije dozvolio da se vrati u Srbiju da ne bi remetio nastojanja Miloša Obrenovića da diplomatskim nadmudrivanjima a ne ratom izdejstvuje oslobođenje zemlje od Turaka. Tako da je Vučićeva audiencija kod Putina napredak iako ne znamo koliko je dugo pripremana.\nPodkast: Na Putinovom kanabetu\nRuska prestonica očito ima lekovito dejstvo, naročito za političke istomišljenike. Prisetimo se primera generalnog sekretara Komunističke partije Francuske Morisa Toreza koji se lečio tri godine (1950-3) u Moskvi nakon moždanog udara iako je u njegovoj zemlji verovatno bilo i boljih doktora.\nU svakom slučaju, zvuči prilično neuverljivo da je Vučič bio u Moskvi pre svega iz zdravstvenih razloga i usput svratio do Putina. Tim pre, ako se ima u vidu isti scenario od pre dve godine uoči formiranja Vlade Srbije kada je Vučič došao u rusku prestonicu, navodno zbog pregleda.\nNa stranu to što se postavlja pitanje kako to da srpski premijer, koji toliko insistira na patriotizmu i forsira domaću proizvodnju i pamet, nema poverenja u domaće lekare. U ovom slučaju je mnogo bitnije šta su bili njegovi motivi da ode u Moskvu na konsultacije o novoj Vladi iako njegova koalicija ima ubedljivu većinu.\nMada je po povratku iz ruske prestonice izjavio da isključivo on odlučuje o sastavu Vlade Srbije, nema sumnje da će morati dobro da odvaga i uzme u obzir Putinovu želju da se u njoj nađu ljudi koji će poklanjati ozbiljnu pažnju razvoju odnosa dve zemlje.\nIza ove, diplomatskim rečnikom upakovane želje krije se jasni stav, pa i zahtev Rusije. Pre dve godine je to rezultiralo ostankom Socijalističke partije u Vladi. Istovremeno, ministarka energetike je prebačena u drugi resor, očito zbog kritika sporazuma sa Moskvom o isporukama gasa.\nUkoliko bi Vučić ovoga puta ignorisao Putinov stav, Kremlj itekako ima instrumente da kazni neposlušnost. Tako, kada je Srbija zbog pritiska EU oklevala oko gasovoda Južni tok pre dve godine – dok je još bio aktuelan – Rusija je odmah ispostavila račun u vidu naplate zaostalog duga za gas još iz 1990-ih od oko 200 miliona dolara.\nDeo konstukcije Južnog toka, čija je gradnja prekinuta, juni 2014.\nPosebna je priča što Srbija plaća mnogo višu cenu ovog energenta nego većina evropskih zemalja uprkos slavjanskim i pravoslavnim vezama.\nProsečna cena gasa za klijente "Gasproma" na starom kontinentu je krajem 2014. godine bila 385 dolara po kubnom metru, a za Srbiju kao verovatno poslednjeg ruskog saveznika na Balkanu čitavih 485. Čak i Litvanija, sa kojom Moskva ima mnoštvo sporova, plaća 370 dolara.\nTu je i davno iskazana i još neuslišena Vučićeva želja da Rusija odobri uvoz makar 5.000 automobila Punto iz fabrike u Kragujevcu po osnovu sporazuma o slobodnoj trgovini. Možda će se ovaj poduhvat napokon realizovati nakon odluke u utorak Evroazijske ekonomske unije – predvođene Rusijom - da "da zeleno svetlo" za početak pregovora o uspostavljanju jedinstvenog trgovinskog režima sa Srbijom, o čemu je verovatno prethodno bilo reći tokom Vučićeve susreta sa Putinom.\nIako je nakon odustajanja od gradnje Južnog toka Moskva izgubila značajnu polugu uticaja u Beogradu, ona još ima na repertoaru različite mehanizme pritiska, ako se između ostalog ima u vidu da je Srbija skoro stoprocentno zavisna od ruskog gasa.\nIstovremeno, Srbija računa na pomoć Rusije u obnovi zastarelog naoružanja, što je, prema nekim informacijama, bila jedna od tema poslednjeg Vučićevog boravka u Moskvi.\nMeđutim, ako je Srbija opredeljena za ulazak u EU, na koju otpada 65 odsto njene trgovinske razmene, a Vučić ima komotnu većinu za formiranje Vlade, zašto je bilo nužno da se o tome konsultuje sa Putinom? Iako, po logici trgovanja na berzi, "ne treba držati sva jaja u istoj korpi" – te u tom smislu valja ekonomski sarađivati i sa Rusijom, Kinom i arapskim zemljama – nema sumnje da su razlozi pre svega političke prirode.\nNelagoda u Beogradu zbog aneksije Krima\nNajpre, "zbog očuvanja teritorijalnog integriteta", što je i sam Vučić pomenuo. To znači da Srbija i dalje računa na podršku Rusije u sprečavanju Kosova da postane članica UN. Međutim, Moskva je priznanjem nezavisnosti Južne Osetije i Abhazije, a potom aneksijom Krima, podrila argument o nemenjanju granica u Evropi, na kome je dugo insistirala.\nTime je pokazala duple standarde za koje je godinama kritikovala Zapad koji je priznao Kosovo. Ti potezi Moskve su doveli Srbiju u veoma nezgodnu situaciju, jer ne može da prizna ove otcepljene teritorije ako želi da ostane dosledna u svom insistiranju na poštovanju međunarodnog prava i da pri tom ne naruši odnose sa Ukrajinom i Gruzijom koji takođe nisu priznali Kosovo.\nU tom nimalo jednostavnom balansiranju između Rusije i Zapada, Beograd nije priznao aneksiju Krima ali nije ni podržao sankcije EU i SAD prema Rusiji.\nDakle, Rusija se protivi članstvu Kosova u UN ne toliko zbog same Srbije već sopstvenih interesa.\nNaspram gotovo mitološkog doživljaja Rusije kao velike zaštitnice u svim teškim trenucima od Prvog srpskog ustanka nadalje, ona je u više navrata ostavljala Srbiju na cedilu.\nVerovatno je najdrastičniji primer kada je 1878. stvorila Veliku, Sanstefansku Bugarsku kojoj je između ostalog pripao i Niš. Međutim, zapadne sile su na Berlinskom kongresu iste godine odbacile ovaj projekat tako da su Srbiji vraćene južne teritorije.\nIako Srbija teži članstvu u EU, igranjem na rusku kartu želi da pokaže da ima geopolitičku alternativu – kao što potvrđuje najnovija inicijativa o jedinstvenom trgovinskom režimu sa Evroazijskom ekonomskom unijom - naročito u situacijama kada Brisel insistira na ispunjenju teško prihvatljivih uslova za Beograd, pre svega oko Kosova, ali i korenitih političkih reformi.\nTako se u krugovima bliskim naprednjacima kalkulisalo da će Vučićeva poseta Moskvi "odglaviti pregovore za ulazak u EU", koji su zapeli zbog uslovljavanja Hrvatske.\nPregovori su posle nekoliko dana zaista odblokirani ali teško je dokazati da to ima veze sa boravkom srpskog premijera u ruskoj prestonici.\nProevropska politika na rečima, proputinovska na delu\nDugoročnije gledano, zvanični Beograd uviđa da je, bez obzira na pohvale iz Brisela za reforme, članstvo u Uniji sve udaljenije pa i neizvesnije zbog krize unutar samog evropskog bloka, uključujući i mogućnost da ga Britanija za nekoliko sedmica napusti, što je Vučić opisao kao "ironičnu situaciju" po Srbiju, te je na Investicionom samitu o zapadnom Balkanu u Londonu iza zatvorenih vrata, navodno, rekao da je EU izgubila svoju magičnu moć.\nTo ne znači da je Beograd već počeo da odustaje od članstva u EU kao dugoročnog cilja, ali uviđa da ne može da računa na ekonomske benefite kao zemlje koje su prethodno ušle.\nNaime, bez obzira na sva zaklinjanja u evropske vrednosti, činjenica je da vlasti u Srbiji teže EU pre svega ili gotovo isključivo iz ekonomskih razloga, a da nisu spremne na suštinske reforme u cilju stvaranja demokratskog društva.\nStoga im je bliži putinizam, što pokazuje odnos prema medijima i drugačijem mišljenju. U nastojanju da cementira svoju vladavinu, Vučiću svakako imponuje neupitna moć Putina u Rusiji, koji je veoma popularan i u Srbiji. Dakle, proevropska politika na rečima, a proputinovska na delu.\nČinjenica da je oko 70 odsto građana Srbije naklonjeno Rusiji, makar načelno, a tek 50 procenata podržava integracije u EU, jeste teret za svaku proevropsku Vladu u Beogradu. Međutim, to joj može biti i izgovor pa čak i adut u pregovorima sa Briselom, naročito kada treba da učini bolne kompromise.\nTo stalno balansiranje, na prvi pogled izgledalo racionalno i mudro - u utorak otpočinjanje pregovora sa Evroazijskom ekonomskom unijom o trgovinskom režimu, dan kasnije deblokada pregovora sa EU o poglavlju 23\nMeđutim, sedenje na "dve stolice" zapravo nije nikakva ozbiljna politika jer joj nedostaje vizija, jasan cilj i posvećenost za njegovo ostvarivanje. To je više odlaganje neminovnog i kupovina vremena dok društvo propada i luta, a vlast usput zadovoljava lične interese.


Zastupljeni dizel motori: Isuzu 1.7 4EE2 - Blog & Zanimljivosti - AutoManijak\nPOČETNA strana / Blog / Zastupljeni dizel motori: Isuzu 1.7 4EE2\nKada pomislimo na ISUZU, a ne pomislimo nikad, obično nam je pred očima mali autobus, nezgrapno visok za svoju dužinu i širinu, koji nam je obezbedila turistička agencija kao deo fakultativnog izleta za koji nema dovoljno prijavljenih. Ono što bi ipak trebalo da bude prva asocijacija je japanska kompanija sa bogatom istorijom dugom jedan vek, zasnovanom na proizvodnji kvalitetnih i pouzdanih dizel motora, ali i teretnih vozila, autobusa i građevinskih mašina.\nNjihovi dizel motori su oduvek bili veoma cenjeni i koristili su ih različiti proizvođači motornih vozila, kao što su GM grupacija (Opel, Chevrolet, SAAB), Renault, Toyota, Mazda i Honda. Sam ISUZU se, uz par neuspešnih izleta u putnički program, držao proizvodnje komercijalnih vozila čiji je glavni adut uvek bio pouzdana i ekonomična "dizelka" pod haubom, dok su izgled diktirali praktični zahtevi i funkcionalnost umesto moderan dizajn i dopadljivost.\nOno što je kompaniji iz Tokija donelo ubedljivo najveći uspeh na evropskom tržištu je svakako 4EE2 porodica dizel motora zapremine 1.686 kubnih centimetara. Većina ljudi je za ove agregate saznala iz najbolje prodavanih Opelovih modela sa oznakama 1.7 DI, 1.7 DTI i 1.7 CDTI, mada su korišćeni od strane Honde pod oznakom 1.7 CTDi, kao i 1.7 VCDi kod Chevroleta.\nZa proizvodnju svih agregata iz pomenute porodice bila je zadužena fabrika ISUZU Motor Polska iz grada Tihi na jugu Poljske. S obzirom da 4EE2 motori nisu predstavljali potpuno novi razvoj, već su se zasnivali na dizajnu prethodne 4EE1 familije agregata, blokovi motora su stizali direktno iz Japana. Možemo samo da pretpostavimo da su tamo proizvođeni pod strogim nadzorom inženjera spremnih na harakiri u slučaju nedovoljno preciznih tolerancija u obradi bloka, što garantuje vanzemaljski stepen kvaliteta. Pored toga, aluminijumski delovi su dopremani iz Nemačke, dok je glava motora sa duplom bregastom osovinom sklapana na licu mesta. Zavisno od varijante i primene, kontrolna jedinica i sistem ubrizgavanja su bili ili Denso ili BOSCH.\nGlavni krivac za nedoumice vezane za poreklo agregata o kojima danas pričamo je činjenica da je General Motors u jednom trenutku bio vlasnik 49% akcija ISUZU-a, a samim tim su imali značajnu moć kod donošenja odluka i strategije vezane za fabriku u Poljskoj. U trenutku kada su Japanci odlučili da povrate vlasništvo nad kompanijom, GM je to debelo naplatio, između ostalog preuzevši fabriku uz promenu imena iste u GM Powertrain Poland, a odmah zatim i prepisivanjem vlasništva nad svim motorima iz 4EE2 porodice sa ISUZU-a na GM. Stoga pravno gledano možemo pričati o GM 1.7-litarskoj porodici dizel agregata pod nazivom Circle L, uz klasičnu Opelovu klasifikaciju po nazivima (Y17DT, Z17DT, A17DT itd.), ali gledano iz mog ugla, to su japanski motori koji su u to vreme bili pojam onoga što Opel nije umeo sam da napravi kako treba.\nOsnovne razlike u odnosu na prethodnu generaciju 4EE agregata je bio dodatak još jedne bregaste osovine čime je konfiguracija novih motora postala DOHC 16v, uz promenu sistema ubrizgavanja koje je sada bilo direktno, a ubrzo potom i common-rail. Prvi common-rail motor u istoriji Opela je bio upravo 1.7 CDTI sa 80 konjskih snaga u Opel Astra-i i od tada je zastupljenost ovih agregata rasla sve do 2010. godine, kada su zamenjeni modernijim 1.6-litarskim proizvodima iz rasturenog braka sa FIAT-om.\nS obzirom da je bazični dizajn ISUZU-ovih 1.7-litarskih dizelki ostao nepromenjen od 1992. godine kada su prvi put počeli sa ugradnjom u Opel Astru F ne može se reći da se radi o najmodernijem rešenju na tržištu polovnih vozila. Na to najčešće ume da podseti neizbežna "turbo rupa" koja čini da automobil deluje mrtvo do nekih 1.800 obrtaja, nakon čega imate osećaj da vas je neko šutnuo u zadnjicu i lansirao. Stoga je potrebno dobro odmeravati promene brzina, pogotovo prilikom preticanja. Druga naznaka prevaziđene tehnologije je zvuk koji, uz prateće vibracije, čini da se laik zapita da li je sa motorom sve u redu. Ukratko, ukoliko vas neko nervira, pozovite ga u 2 ujutru i ostavite telefon na plastičnoj oplati glave motora. I pored toga, a u odnosu na Opelov domaće proizveden 2.0 ili 2.2 dizel, 1.7 zvuči kao najlepša i najnežnija uspavanka.\nSve ovo se da lako podneti ako znamo da vozači Astre G i H prijavljuju prosečnu potrošnju od 5.9, dok je kod Corse ta cifra očekivano još niža i iznosi 5.4 litara na 100 kilometara. Uz to, ovi motori su se dokazali kao poprilično pouzdani i vlasnici retko kada navode da su iskusili neki skuplji problem. Ono o čemu svakako treba voditi računa jeste roler zupčastog kaiša zadužen za pokretanje pumpe ulja, s obzirom da se neretko dešava da on popusti nakon velikog servisa ukoliko nije zamenjen. Za ono što sledi je naš narod lepo izmislio izraz "skuplja dara nego mera", pa je preporuka da se uz zupčasti kaiš uvek zamene i španeri i roleri. Takođe, neki od vozača prijavljuju kvarove na pumpi visokog pritiska, mada ne dovoljno često da bi to postao zabrinjavajući problem.\nTreba naglasiti da je ovaj motor otišao u istoriju sa Chevrolet Cruzom u kome je doživeo svoju poslednju reinkarnaciju u varijantama od 110 i 130 "konja". Ipak, mnogi mehaničari će često prokomentarisati da, ukoliko nisu performanse to što vas vodi, ovaj motor ima veliku prednost nad 2.0 DTI, odnosno 1.9 CDTI izvedbama u Opelovim modelima.\nMoje mišljenje je da, iako se Japanci nisu proslavili dizel motorima kroz istoriju, ISUZU predstavlja izuzetak koji potvrđuje pravilo. Stoga verujem da vozilima koje ti motori pokreću treba dati šansu i iskusiti ISUZU priču kroz sopstveni automobil, za slučaj da onaj fakultativni izlet sa početka priče ipak bude otkazan.\nPodaci o vozilu - Opel Astra\nlista automobila sa ovim motorom


Planira se uvođenje pametnih sistema na Koridorima | Kamatica\nPočetna > vest > Planira se uvođenje pametnih sistema na Koridorima\nPlanira se uvođenje pametnih sistema na Koridorima\nTekst objavljen: 28.07.2019 15:00\nSrbija će uskoro raditi na projektu "Olakšavanje trgovine i transporta". Zadužili smo se 40 miliona dolara za manje čekanje na granicama\nSRBIJA se zadužila kod Svetske banke 40 miliona dolara sa namerom da smanji čekanje na graničnim prelazima. I za robu i za putnike. Reč je o regionalnom projektu "Olakšavanje trgovine i transporta" u okviru koga tri države, Srbija, Severna Makedonija i Albanija, na raspolanju imaju ukupno 90 miliona dolara.\nZahvaljujući njemu na Koridoru 10 će zaživeti inteligentni transportni sistem. On, između ostalog, korišćenjem navigacionog sistema, pronalazi najbolje rute u zavisnosti od uslova na putu. Upozorava vozače na potencijalno opasne situacije na vreme, kako bi izbegli nezgode. Vodi vozača do praznog parking-mesta, preusmerava saobraćaj u skladu sa uslovima na putu, prati građevinsko stanje mostova, tunela i drugih infrastukturnih objekata.\n- Prilikom nastanka saobraćajne nezgode, ITS putem digitalnih informacionih tabli duž puta najavljuje vozačima nastanak incidentne situacije na putu i preusmerava saobraćaj na alternativne rute - objašnjavaju u Ministrstvu saobraćaja. - Omogućava, ugradnjom senzora duž puta, da sam put nadgleda sebe i da se predvide gužve. O tome će informisati vozače.\nOd zajma će se finansirati unapređenje 60 železničkih putno-pružnih prelaza. Poboljšaće se saobraćajna signalizacija, uređaji za zaustavljanje i napajanje električnom energijom na železničkom prelazu.\n- Srbija je u prethodne četiri godine izgradila oko 300 kilometara auto-puteva, a u tom periodu broj vozila na našim auto-putevima povećan je sa 37 miliona na blizu 54 miliona vozila u 2018 - objašnjava Zorana Mihajlović, ministarka saobraćaja. - Posle puštanja u saobraćaj južnog kraka Koridora 10 i sa skorim završetkom kompletnog istočnog kraka Koridora 10 ka Bugarskoj, očekujemo dalji rast tranzitnog saobraćaja kroz Srbiju. Za razliku od prošlosti, infrastruktura više nije glavni problem za brže kretanje ljudi i robe u regionu, već to postaju granične procedure i dugo zadržavanje prilikom prelaska između država.\nPROJEKAT podrazumeva aktivnosti na povećanju efikasnosti prekograničnog saobraćaja uvođenjem "jedinstvenog nacionalnog prozora" i elektronske razmene podataka na železničkim graničnim prelazima.\n- Na području Zapadnog Balkana jedinstveni nacionalni prozor predstavlja zajednički cilj za olakšanje trgovine i obaveza u okviru Sporazuma Svetske trgovinske organizacije - kažu u Ministarstvu saobraćaja. - Ovo rešenje će poboljšati transparentnost, smanjiti troškove trgovinskih transakcija, poboljšati koordinaciju aktivnosti i skratiti vreme potrebno za odobrenje uvoza i izvoza robe.\nministarstvo saobraćaja granični prelazi granice koridori


Kulturna politika u Beogradu\npiše o peticiji podrške Gorici Mojović\nJoš traje osma sednica\nNisu u pravu oni koji tvrde da se duh Petog oktobra najmanje osetio u srpskom fudbalu. Gora situcija je u beogradskom pozorištu, gde se nije desila ni formalna ni suštinska promena već dobrih 20 godina. Zbog toga se pre može govoriti o duhu Osme sednice, koja u beogradskim (srpskim) pozorištima još traje.\nTadašnja - gle čuda i sadašnja - pozorišna elita čuvala je godinama ona dva čuvena Bakočevićeva pisma vešto koristeći jedno ili drugo po potrebi, za razliku od nesretnog Bakonje koji je na kraju ipak morao da pročita jedno. Licemerno održavanje dve sukobljene frakcije unutar tada jedne partije prenelo se i na višestranačku scenu. U salonima su se propagirali altruizam i ideje liberalnog zapada, u praksi se sprovodio komesarski princip podobnosti, a repertoarom je dominirao romantični nacionalizam. Ako se u početku višestranačja to i moglo tretirati kao politička veština opstajanja i zaštite pozorišta, vremenom se sve pretvorilo u vladavinu kulturnih klanova i zaštitu ogoljenih ličnih interesa. Posledica takvog stanja bio je gubitak bilo kakve inicijative za suštinskim promenama u samom pozorištu.\nPozorišna elita je ličila na suncokret: uvek okrenuta ka centru političke moći, zadržavala je prevaziđeni model budžetskog finansiranja, moć arbitraže i, naravno, ono najvažnije - odabir projekata i usmeravanje sredstava. Država im nije ostajala dužna: finansirala je isključivo institucije koje su kontrolisali pomenuti klanovi. Tako je ubijena svaka slobodna inicijativa koja bi vodila ka tržištu projekata, gde više ne bi dominirale institucije kao isključivi arbitri. Umesto uvođenja modela javnog konkursa, na kome bi se nadmetali najbolji projekti, bez obzira da li ih nose institucije ili pojedinci, i tako pružila šansa nezavisnim scenama, alternativnom pozorištu, privatnoj inicijativi, ovde se zadržava sistem komesarskog odlučivanja o korišćenju budžetskih sredstava. Gradski budžet se, umesto na zdrave projekte, troši na finansiranje svih mogućih institucija, a elita se unutar njih raspoređuje na ključna mesta, sredstva usmerava na projekte koje sama bira, kreira i favorizuje ne libeći se da sebe finansijski obešteti za uloženi trud. Iz takve kulturne politike proizašle su dve poražavajuće činjenice koje personifikuju današnje stanje u teatru.\nPrva je da Beograd nije krenuo putem ostalih regionalnih metropola u kojima dominiraju privatna pozorišta, offteatri , otvorene scene, pozorišne trupe, kabarei (Atina ima više od 170 scena, a samo jednu državnu). Beograd je ostao na istom broju jednako ustrojenih pozorišta kao u doba Tita. Tako se desilo da je Zvezdara teatar i dalje najmoderniji ovdašnji koncept iako je osnovan pre više od dve decenije.\nDruga poražavajuća činjenica je nasleđivanje moći koju nosi položaj gradskog sekretara za kulturu, čije je krunisanje kulturnoj eliti Beograda mnogo važnije nego kako da promenom sistema prekinu dugogodišnje tapkanje u mraku srpskog teatra. Zato organizovanje podrške putem peticije, koja ovih dana luta Beogradom, smatram tek posledicom jalovog stanja svesti u srpskom teatru. Već godinama radim isključivo nezavisne projekte i nemam nikakav lični interes u ovoj stvari, pa ipak ovaj stav iznosim pre svega zbog mladih umetnika, koje želim da podržim u osećanju nepravde i ugroženosti jer na njima će ostati da iskupe greške svih onih uglednih kolega koji su, uprkos deklarativnoj borbi protiv jednog rđavog sistema, nasledili sve njegove rđave navike.


Tolerancija kao kamen temeljac procesa evropskih integracija\nPad Berlinskog zida označio je prekretnicu u shvatanju evropskog identiteta i procesa evropskih integracija. U okviru obilježavanja 30-te godišnjice ovog značajnog historijskog događaja, Međunarodna ljetna škola koju organizuju Univerzitet Bicocca iz Milana i univerziteti iz Sarajeva, Istočnog Sarajeva i Mostara, uz podršku Ureda Evropske unije i Ambasade Italije u Bosni i Hercegovini, okupila je studente iz šesnaest država u Sarajevu i Mostaru kako bi zajedno promišljali kulturu tolerancije.\n“Naša historija je oblikovala Evropsku uniju kao mirovni projekat, ali potrebno je da tu ideju održavamo na životu više nego ikada. Naš izazov, naš zadatak je da svaki dan pokazujemo da smo snažniji zajedno i to je zapravo ono što vi radite ovdje. Učimo iz naših iskustava, učimo iz naše historije i zajedno raspravljamo o kulturi tolerancije,” rekao je Gianluca Vannini, šef Sekcije za društveni razvoj, prekograničnu saradnju i civilno društvo Delegacije Evropske unije u Bosni i Hercegovini. Vannini je studente podsjetio da su evropske vrijednosti tolerancije, poštovanja raznolikosti i pomirenja neophodne za razumijevanje naše historije: “Budite iskreni, budite saosjećajni, imajte razumijevanja i njegujte toleranciju – time ulažete u svoju sadašnjost i budućnost. Naši postupci su važni i mogu promijeniti stvari.”\nTokom sedmodnevnog programa u Bosni i Hercegovini studenti su učestvovali u brojnim akademskim i kulturnim aktivnostima s ciljem širenja znanja i razumijevanja te pružanja novog pogleda na kulturu tolerancije u kontekstu evropskih integracija. Multimedijalna izložba „Uspon i pad“ Mattea Ceschija i Jima Marshalla predstavila je jedinstven umjetnički dijalog Milana i Sarajeva. Učešćem u studentskoj konferenciji, umjetnici su zajedno sa studentima razgovarali o evropskim modelima demokratije i pomirenja kroz jedinstvenu transnacionalnu perspektivu.\n“Sretni smo što sarađujemo sa Međunarodnom ljetnom školom koja omogućava priliv novih ideja i poimanja BiH i regiona te smo zahvalni na prilici za saradnju i razmjenu iskustava s novim ljudima. Znam da dolazite iz različitih dijelova svijeta, ali da biste razumjeli posebnost ove zemlje morate znati da tolerancija ne dolazi automatski, trebate je naučiti cijeniti i praktikovati u svakodnevnom životu, što nije jednostavno. Ovo je također ideja vodilja Erasmus+ programa koji omogućava putovanja, razmjenu iskustava i uzajamno učenje,“ rekao je Nicola Minasi, ambasador Republike Italije u Bosni i Hercegovini.\nPredstavljanjem djela „Buđenje“ Rikarda Druškića simbolično je zatvorena studentska konferencija. Tokom predstavljanja njegovog do sada najvećeg djela na platnu, mladi bh umjetnik je rekao: „Moj opus „Buđenje svijesti“ pokušava promisliti invididualnu i grupnu svijest i kako ja, kao umjetnik, mogu doprinijeti promjeni u društvu. Inspirisan sam idejama mira, tolerancije, pomirenja, tj. temama današnje studentske konferencije. Sretan sam na prilici da doprinesem radu i idejama studenata Međunarodne ljetne škole,“ istakao je Druškić.\nUmjetnici i studenti su kroz svoju saradnju pokazali da je kulturna raznolikost jedan od osnovnih evropskih principa. Umjetnička djela i zaključci konferencije istakli su potrebu za saradnjom, tolerancijom i razumijevanjem kao osnovnim vrijednostima procesa evropskih integracija.\nNagrađeni pobjednici foto-konkursa #MojaBiH\nEvropska noć muzeja u Banjoj Luci


Kragujevac - Kragujevački Sigit počinje da pravi delove za Porše - Vesti iz Kragujevca i Šumadije - Pressek.rs\nKragujevački Sigit počinje da pravi delove za Porše\nKragujevac Utorak, 26. februar 2019.\nKompanija Sigit Srbija, sa sedištem u Kragujevcu, uspostavila je saradnju sa poznatim proizvođačem luksuznih i sportskih automobila Porše, i već od aprila počeće proizvodnju delova od plastike za ugradnju u najnovije Poršeove modele, piše Danas.\nPredsednik kompanije Sigit Srbija Davor Veličkovski za Danas je rekao da će u toj kompaniji u aprilu da startuje proizvodnja delova za Poršeove modele –karera 911, džip KN, kao i novi automobil na električni pogon.\n– Ovogodišnja proizvodnja naše kompanije za Porše treba da dostigne vrednost od tri do pet miliona evra. Očekujemo, naravno, da će obim i vrednost saradnje sa Poršeom u narednim godinama da raste. Istovremeno, siguran sam da će u narednom periodu da počne da raste i obim naše saradnje sa Fijatom, koji je naš glavni partner, rekao je Davor Veličkovski.\nOn očekuje da će naredna godina da bude odskočna daska kad je dalji razvoj domaće automobilske industrije u pitanju. Tim pre što je realno očekivati dolazak novog modela u kragujevačku fabriku.\nSigit grupa je, inače, glavni Fijatov snabdevač delovima od plastike na globalnom nivou. Pored Fijata, Sigit sarađuje i sa Mercedesom, BMW-om, Audijem, Land Roverom i drugim svetskim automobilskim kompanijama.\nFabrika u Kragujevcu ima oko 220 zaposlenih, i jedna je od najboljih u Sigit grupi.\n# Fijat # Kragujevac\n· Ponedeljak, 25. februar 2019. Sudar vatrogasnog kamiona i automobila\n· Utorak, 26. februar 2019. Radomir Nikolić: Vreme da se ukine zabrana zapošljavanja\nSudar vatrogasnog kamiona i automobila\nKragujevac: Ugašen požar, nema povređenih


Takmičenje demo bendova u Božidarcu - Dan u Beogradu\nNaslovna » Izlasci » Muzika » Koncerti » Takmičenje demo bendova u Božidarcu\nAh Neša 17. oktobar 2011. Koncerti 1 komentar\nU Centru za kulturu „Božidarac“ (Radoslava Grujića 3) biće organizovano takmičenja demo bendova „Tvoj zvuk“, od 22. oktobra svake subote do 12. novembra, kada je finalno veče.\nSelektor takmičenja, voditelj Studija B Uroš Milovanović, od 23 prijavljene grupe odabrao je devet i to: Kiza Bluza, Lady Jelena, Ljubičice, Went, Šalterski službenik, Sabirni centar, Shine, Peđa Milošević Bend i Žuta minuta. O pobedniku odlučuje žiri u sastavu: muzički kritičar Petar Peca Popović, voditeljka B92 Jelena Janković i basista grupe Darkwood Dub Milorad Miki Ristić. Pobednički bend dobiće vaučer za kupovinu instrumenta ili dela muzičke opreme.\nSpecijalni gosti tokom četiri takmičarske večeri biće poznati beogradski bendovi: Gruvlend! Session Live (Zemlja gruva! u akustičnoj varijanti), E-play i Kanda Kodža i Nebojša, koji će nastupiti pred publikom dok žiri bude većao o pobedniku večeri, a zatim i o pobedniku takmičenja. (dub)\nTagovibožidarac koncerti muzika\nPrethodni Sve više sugrađana koristi „BG voz“\nSledeći Saša Filipović: Istorija


Hag - Blic Online\nBivši lideri takozvane Oslobodilačke vijske Kosova (OVK) Hisni Gucati i Nasim Haradinaj izjasnili su se danas na suđenju pred Specijalizovanim većima Kosova u Hagu da nisu krivi za optužbe koje im se stavljaju na teret.\nSuđenje predsedniku i potpredsedniku Udruženja veterana takozvane OVK Hisniju Gucatiju i Nasimu Haradinaju, povodom optužbi za ometanje rada tužilaštva i zastrašivanje svedoka, počeće sutra pred Specijalizovanim većima Kosova sa sedištem u Hagu, poznatih i kao Sud za zločine OVK.\nU Hagu počinje ispitivanje trećeg svedoka protiv bivšeg komadanta OVK Saljiha Mustafe\nSuđenje nekadašnjem komandantu tzv. OVK Saljihu Mustafi, nastavlja se danas pred Specijalizovanim većima Kosova sa sedištem u Hagu saslušanjem trećeg svedoka tužilaštva.\nPOČELO PRVO SUĐENJE ZA ZLOČINE OVK Na optuženičkoj klupi bivši pripadnik, tereti se za MUČENJE najmanje šest osoba\nU Hagu je danas počelo prvo sušđenje za zločine takozvane Oslobodilačke vojske Kosova (OVK), a na optuženičkoj klupi nalazi se njen bivši pripadnik Saljih Mustafa.\nJedan od branilaca Kadrija Veseljija, advokat Nikolas Kaufman obavestio je Specijalizovana veća Kosova sa sedištem u Hagu da želi da se povuče iz Veseljijevog pravnog tima, koji ga brani pred tim sudom od optužbi za niz ratnih zločina na Kosovu i Metohiji 1998. i 1999. godine.\nSedma statusna konferencija u procesu koji se vodi protiv nekadašnjih šefova OVK Hašima Tačija i još trojice optuženih za niz ratnih zločina na Kosovu i Metohiji nad Srbma, ali i Albancima nelojalnim OVK, treba da se održi sutra u Specijalizovanim većima Kosova sa sedištem u Hagu.\nOčekujem da će pravda biti sprovedena i da niko neće biti razočaran našim radom, poručila je predsednica Specijalizovanih veća Kosova Ekaterina Trendafilova.\nStanišić se žali na osuđujuću presudu\nSudija precijalizovanih veća Kosova sa sedištem u Hagu Nikola Giju odbio je kao neosnovane zahteve Hašima Tačija, Redžepa Seljimija i kadrija Veseljija za odbacivanje nadležnosti tog suda u postupku koji se vodi protiv njih po optužbama za ratne zločine na Kosovu i Metohiji.\nSpecijalno Tužilastvo Kosova sa sedištem u Hagu objavilo je pretpretresni podnesak protiv predsednika i potpredsednika Udruženja veterana OVK Hisnija Gucatija i Nasima Haradinaja, u kojem detaljno navodi dokaze protiv optuženih i šta je sve stajalo u dosijeima koji su u tri paketa dostavljeni kancelariji tog Udruženja, a koje su oni neovlašćeno objavili.\nIzručeno sedam pripadnika OVK, podignute tri optužnice: Sud i tužilaštvo u Hagu objavili izveštaj o radu za 2020. godinu\nSpecijalizovana veća i Specijalizovano tužilaštvo Kosova sa sedištem u Hagu, objavili su Godišnji izveštaj o radu u 2020. godini, podsećajući na prve optužnice i hapšenja nekadašnjih komandanata i pripadnika tzv OVK.\n"Ovaj sud ima neprijateljski odnos prema Albancima" Bivši pripadnik OVK odbio da svedoči u Hagu\nBivši pripadnik takozvane OVK Abdulah Prapaštica rekao je da je dobio poziv od Specijalnog suda da se pojavi kao svedok u Hagu, ali je u startu rekao da to neće učiniti.\nOdbrana predsednika i potpredsednika Udruženja veterana OVK, Hisnija Gucatija i Nasima Haradinaja, optuženih za zastrašivanje svedoka, zatražila je njihovo hitno puštanje na slobodu, tvrdeći da nema razloga da i dalje budu u pritvoru u Hagu.\nO OBELODANJIVANJU DOKAZA, O TOKU ISTRAGE Počela šesta statusna konferencija za Tačija i bivših šefova OVK\nPred Specijalizovanim većima Kosova sa sedištem u Hagu, danas je počela šesta statusna konferencija u procesu koji se vodi protiv nekadašnjih šefova tzv. OVK Hašima Tačija i još trojice optuženih za niz ratnih zločina na Kosovu i Metohiji nad Srbima, ali i Albancima nelojalnim takozvane OVK.\nTužilaštvo protiv puštanja Tačija iz pritvora\nBivši predsednik privremenih institucija u prištini Hašim Tači, koji se nalazi u pritvoru u Hagu gde mu se sudi za ratne zločine, želi da mu se omoguć da bude prebačen u kućni pritvor u Sloveniji.\nVESELJIJU PRODUŽEN PRITVOR Odbijen zahtev jednog od bivših šefova OVK za privremeno puštanje na slobodu\nJednom od šefova nekadašnje paravojne formacije OVK, Kadriju Veseljiju, produžen je pritvor za još dva meseca, odlukom sudije za prethodni postupak Specijalizovanih veća Kosova u Hagu.\nPresuda Jovici Stanišiću i Franku Simatoviću je pokušaj da se pred kraj postojanja Rezidualnog mehanizma Haškog tribunala Srbiji pripiše kolektivna krivica, ocenio je danas predsednik Skupštine Srbije Ivica Dačić.\nJovica Stanišić, bivši načelnik Službe državne bezbednosti (DB) Srbije i Franko Simatović Frenki, nekadašnji komandant Jedinice za specijalne operacije (JSO) osuđeni su danas na po 12 godina zatvora pred Međunarodnim mehanizmom za krivične sudove u Hagu.\nHAG PRESUDIO Stanišić i Simatović krivi, osuđeni na po 12 GODINA!\nBivši šef Službe državne bezbednosti Jovica Stanišić i nekadašnji komandant Jedinice za specijalne operacije (JSO) Franko Simatović Frenki osuđeni su na po 12 godina zatvora.


Izvor: Radio 021, 07.Dec.2018, 23:58\nNepravda prema porodiljama koje su tokom porodiljskog odsustva primale male mesečne iznose, već početkom naredne godine mogla bi biti ispravljena, najavila je danas ministarka zadužena za demografiju Slavica Đukić Dejanović.\n"Mislim da je realno >> Pročitaj celu vest na sajtu Radio 021 << da se poslanici u Skupštini Srbije početkom naredne godine izjasne o izmenama zakona i da od tada počne i njegova primena", rekla je Đukić Dejanović na predstavljanju godišnjega rada svog kabineta.\n"Za žene koje su imale velika primanja, predložili smo da njihova osnovica ne bude tri, nego pet plata. Analizirali smo i žene koje su radile manje od šest meseci i došli do zaključka da ta primanja ne smeju biti degradirajuća", rekla je Đukić Dejanović.\nNa veće nadoknade za trudničko i porodiljsko bolovanje mogu računati i žene koje su se tek zaposlile, a moraju na trudničko bolovanje. Kako bi se loša demografska slika u Srbiji popravila, ove godine kroz razne projekte lokalne samouprave za podsticaj rađanja dobile su 500 miliona dinara.\nBudžetom za narednu godinu planirano je da za pronatalitetne mere bude utrošeno 650 miliona dinara. Zakonom o finansijskoj podršci porodica sa decom predviđeno je da za svako prvo dete roditelji dobiju jednokratno 100.000 dinara, za drugo 10.000 dinara dve godine, za treće - 12.000 dinara deset godina i za četvrto 18.000 dinara takođe deset godina. Srbija svake godine zbog negativnog prirodnog priraštaja izgubi 38.828 stanovnika, što je grad veličine jagodine, Kikinde, Pirota.


Danas je ponedeljak, 26. januar, 26. dan 2015. Do kraja godine ima 339 dana.\nEvro u ponedeljak 122,9 dinara\nDinar će u ponedeljak oslabiti prema evru za 0,2 odsto i zvanični srednji kurs biće 122,9018 dinara za jedan evro, što će biti najslabija vrednost domaće valute.\nU Srbiji je u prošloj godini otkriveno ukupno 2.181 falsifikovanih novčanica, što je upola manje nego u 2013. kada je otkriveno ukupno 4.294 falsifikata, objavila je danas Narodna banka Srbije (84, NBS).\nNajbolja nedelja za evropske berze od 2011.godine\nEvropske akcije su danas porasle nakon što je Evropska centralna banka (84, ECB) saopštila da je pokrenula program kvantitativnog labavljenja (84, QE) koji će rezultirati štampanjem novčanica radi kupovine državnih obveznica zemalja evrozone u vrednosti od 60 milijardi evra mesečno od marta ove do septembra naredne godine.\nDavos: Apel za ulaganje u zelenu ekonomiju\nKlimatske promene i siromaštvo danas su bili ključne teme na Svetskom ekonomskom forumu u Davosu, a svetski lideri pokrenuli su kampanju sa ciljem hlađenja planete i ublažavanja teškoća siromašnih u svetu.\nDinar u ponedeljak slabiji 0,2 odsto\nDinar će u ponedeljak, 26. januara oslabiti 0,2 odsto, uprkos tome što je Narodna banka Srbije (84, NBS) danas prodala 10 miliona evra, i zvanični srednji kurs će biti 122,9018 dinara za evro, što će biti njegova najniža vrednost do sada, saopštila je NBS.\nPitić: Fiksiranja CHF neće biti\nFiksiranja kursa švajcarskog franka neće biti jer bi takvo rešenje u Srbiji narušilo ravnopravan tretman ostalih klijenata i ugrozilo osnovne postulate bankarskog sektora, poručio je danas predsednik Upravnog odbora Udruženja banaka Srbije (84, UBS) Goran Pitić nakon petočasovnog zasedanja tog tela.


Materinski dodatak za nezaposlene majke trećeg ili četvrtog deteta 15.000 dinara - Novi Sad\n19:01:00 20.01.2021, Komentara: 0\nNovi Sad - Materinski dodatak namenjen majkama za treće ili četvrto dete u Vojvodini i ove godine će iznositi 15.000 dinara mesečno. Pokrajinska vlada danas je donela ovu odluku i zaključila da će pravo na tu pomoć ove godine ostvariti oko 1.300 nezaposlenih majki.\nOve godine je za ovu meru pronatalitetne politike u budžetu opredeljeno 234 miliona dinara, dok je prošle godine taj iznos bio 300 miliona dinara.\nPravo ostvaruju nezaposlene majke koje su počev od jula 2018. godine rodile treće ili četvrto dete, a na evidenciji su Nacionalne službe za zapošljavanje najmanje godinu dana do dana rođenja deteta, kao i od dana rođenja deteta do dana podnošenja zahteva, neprekidno.\nIsplata je mesečno, u iznosu od po 15.000 dinara, neprekidno i najduže 24 meseca. Zahtev se podnosi najkasnije do navršenih šest meseci života trećeg, odnosno četvrtog deteta, opštinskoj upravi u kojoj živi majka.


Potpisan Sporazum o podršci na lokalnim izborima kandidatima PDP-a Brčko - BDC\nPotpisan Sporazum o podršci na lokalnim izborima kandidatima PDP-a Brčko\nPartija demokratskog progresa Brčko i Savez za novu politiku (SNP) potpisali su danas Sporazum o podršci listi kandidata PDP Brčko za Skupštinu BD na predstojećim lokalnim izborima u novembru 2020. godine. Sporazum su potpisali predsjednik PDP Brčko Siniša Golić i predsjednik SNP Zoran Mastilo.\n„ Naša politika se uvijek zasnivala na nacionalno odgovornoj, ekonomsko-razvojnoj politici i nuđenju sistemskih rješenja. Drago nam je da danas možemo ozvaničiti potpisivanje Sporazuma sa Savezom za novu politiku, prvom političkom strankom koja će na predstojećim izborima podržati listu kandidata PDP-a za Skupštinu Brčko distrika i koja će u skladu sa našim političkim sporazumom imati i svog predstavnika na našoj listi koja nosi naziv PDP-Partija demokratskog progresa,“ rekao je Siniša Golić, predsjednik PDP Brčko.\nOsvrnuvši se nacionalno odgovornu politiku koju vodi PDP, Siniša Golić je istaknuo da PDP uvijek radi u interesu srpskog naroda, ali nikada ništa na uštrb drugih naroda koji žive u distriktu Brčko.\n„ Procjena je da bi bila šteta da biračko tijelo iz reda srpskog naroda podrži one političke subjekte koji se se prijavili za učešće na ovim izborima, a nisu sigurni da će moći obezbjediti ulazak u Skupštinu, što je razumjelo rukovodstvo Saveza za novu politiku kako ne bi došlo do rasipanja glasova birača. A na taj način PDP Brčko nastavlja da vodi politiku objedinjavanja i ukrupnjavanja biračkog tijela“, rekao je Golić.\nGolić se još jednom zahvalio i naglasio da će lista PDP Brčko pojačana sa podrškom Saveza za novu politiku na čijem je čelu Zoran Masilo ostavariti najbolji rezultat i ono što je izvjesno je najmanje dva politička mjesta u Skupštini Brčko distrikta.\nPozivajući i druge političke organizacije da se pridruže Sporazumu rekao je da je ovo prva stranka koja je potpisala Sporazum o podršci listi kandidata PDP Brčko, ali to ne isključuje i druge političke stranke i organizacije da pristupe Sporazumu, i najavio da će u narednom periodu PDP Brčko imati podršku najmanje još jedne političke stranke koja će podržati listu kandidata PDP-a na predstojećim lokalnim izborima.\nZoran Mastilo iskazujući zahvalnost PDP Brčko naglasio je da će dati sav trud i kapacitet koji imaju na području Brčko distrikta da pomognu da rezultat bude što bolji.\n„S obzirom da se radi o ozbiljnom čovjeku i cijeneći Sinišu Golić individualno kao i ozbiljnost političke organizacije i saradnika, smatram da mogu dati doprinos da Brčko distrikt kao posebna struktura u BiH vodi odgovorno nacionalnu i razvojnu politiku, rekao je Zoran Mastilo predsjednik Saveza za novu politiku.\nOdgovarajući na pitanje novinara o zajedničkim programskim načelima Zoran Mastilo je naglasio da sa PDP ima zajedničke ciljeve, nova radna mjesta, razvoj privrede i obrazovanja.\nPrevious articleUS Brčko: Akcija podjele školskog pribora za djecu iz socijalno ugroženih porodica\nNext articleMirsad Đapo: Nakon 13 godina se sjetili mosta koji je trebao biti okosnica razvoja Distrikta


Srbija: Razgovori u SAD će se fokusirati na finansijska pitanja, kaže Brnabić\nPredsednica Vlade Srbije Ana Brnabić izjavila je da će se sastanak predstavnika Beograda i Prištine u Beloj kući 2. septembra usredsrediti pre svega na ekonomska pitanja.\nBrnabić je napomenula i da je ovo sastanak o finansijskim pitanjima na kome su razgovori prekinuti, podsećajući da je u prošlosti bilo razgovora o obnovi avio-linije Beograd-Priština, kao i o železničkoj povezanosti.\n„To su uglavnom ekonomska pitanja o kojima smo uvek govorili i na kojima je predsednik Aleksandar Vućić insistirao, ne samo u razgovorima sa Prištinom, već i u kontekstu mini-šengenske inicijative koja je u interesu celog regiona,“ rekla je Brnabić u razgovoru sa novinarima.\nNaglasila je da očekuje da međunarodna zajednica bude jasna ne samo u osudi događaja vezanih za Visoke Dečane, već i u sprečavanju pretnji srpskom kulturnom, istorijskom i verskom nasleđu.\n“Nadam se da će svim međunarodnim akterima, počev od UNESCO-a, kroz EU, biti jasno ne samo osuda, već i sprečavanje da se naše kulturno-istorijsko-versko nasleđe uruši, da bude ugroženo, ali umesto toga i opstane”, izjavila je Brnabić, ističući da je ovo nasleđe važno ne samo za srpski narod, već i za ceo svet. / ibna


Penzioneri se vraćaju na posao? | Novosti.RS\nPenzioneri se vraćaju na posao?\nčetvrtak, 26. 09. 2019. u 20:02\nHrvati će raditi do 70. godine, a u Srbiji neizvesno da li će biti pokrenuta ova inicijativa. Za svaki mesec koji bi duže proveli na poslu, radnicima seniorima penzija bi rasla za 0,34 odsto\nVLADA Hrvatske odlučila je da ispuni sindikalne zahteve koji se tiču penzionih reformi, prvenstveno izmenama zakona kojima će biti omogućeno različitim grupama da rade i nakon 65. godine ako to budu želeli.\nU tom slučaju, država bi stimulisala duži ostanak na radnom mestu povećanjem penzije, pa će onaj ko bude želeo da radi do 70. godine imati čak 20,4 odsto veću penziju. Inicijativa za predlog izmene Zakona o radu kojom bi radni vek i u Srbiji mogao biti produžen do navršenih 70 godina, za one koji to žele, još uvek nije započeta.\nMasovni odlazak radno sposobnog stanovništva i kriza penzionog sistema u Hrvatskoj, u kojoj iz godine u godinu rastu iznosi za isplatu penzija rezultirali su novim izmenama zakona koje se odnose za uslove za odlazak u penziju. Nakon što je prihvatila zahteve sindikata, Vlada ove zemlje iduće nedelje u javno savetovanje pustiće sedam izmena zakona, Zakona o penzijskom osiguranju, Zakona o radu, Zakona o državnim službenicima, Zakona o službenicima i zaposlenima u lokalnoj i regionalnoj samoupravi, Zakona o zdravstvenoj zaštiti. Ove odluke omogućiće različitim grupama ljudi da rade i nakon 65. godine ako to žele, a oni koji žele da ostanu duže na tržištu rada biće nagrađeni tako što će penzija rasti 0,34 odsto za svaki mesec dužeg ostanka na tržištu rada, a najviše za pet godina.\nOdlazak radno sposobnog stanovništva je trend koji prati i našu zemlju, pa se tako u poslednjih 15 godina iz Srbije iselilo oko pola miliona stanovnika, pokazuju podaci OEBS-a. Takođe, podaci pokazuju i da oko 45 odsto ovog stanovništva, u proseku, ima 30 godina.\nSvi ovi podaci utiču i na penzioni sistem Srbije. Istraživanja i dosadašnja iskustva pokazuju da je idealan odnos četiri zaposlena na jednog penzionera kako bi fond za isplatu penzija bio idealan. U Srbiji je to izuzetno problematično, budući da podaci pokazuju da je ovaj odnos gotovo jedan prema jedan. Usvojeni progresivni produžetak radnog veka za žene do navršenih 65 godina samo je jedna od prvih reakcija na ovu situaciju. Produžetak radnog veka do 70. godine je dobra inicijativa, uzevši u obzir i da je životni vek produžen - objašnjava ekonomista Dragiša Milić.\nRAD NA CRNO NAKON odlaska u penziju, naši najstariji stanovnici imaju mogućnost da se ponovo zapošljavaju preko ugovora o radu, ali se mnogi od njih odlučuju i za rad honorarno ili na crno, kao noćni čuvari, nadničari na poljima ili prodavci u trgovinama.\nRadni vek u Srbiji mogao bi biti produžen do navršenih 70 godina za one koji to žele, ako se usvoji inicijativa za izmenu Zakona o radu, koju su još u junu mesecu prihvatili eminentni stručnjaci na savetovanju o aktuelnim pitanjima savremenog zakonodavstva u Budvi. Tako bi zaposleni mogli da ostanu u radnom odnosu još pet godina posle ispunjenja uslova za starosnu penziju ako to sami žele, i ako postoji potreba poslodavca za njihovim radom. Kako je tada najavljeno, predlog da radni odnos ne mora da prestane po sili zakona sa 65 godina, već da se ta granica može pomeriti do 70. rođendana, biće upućen nadležnim ministarstvima koja su ovlašćena da Vladi Republike Srbije predlože izmene i dopune Zakona o radu, o čemu bi na kraju odlučila Narodna skupština Republike Srbije. Ipak, do danas nije potvrđeno da li je ova inicijativa naišla na odobravanje.\nShodno Zakonu o radu, zaposleni koji je ispunio uslov za odlazak u penziju prema propisima o penzijskom i invalidskom osiguranju, može slobodno da odluči da li će ostvariti pravo na penziju ili će nastaviti da radi do navršenih 65 godina, što je granica za odlazak u starosnu penziju ali i granica navršavanja radnog veka u ovom trenutku.\nDrzava mora da stedi za SEBE a penzionera ce uvek biti samo je nevolja sto drzavu cine gilipteri sa ogromnim primanjima.


SLOVAČKA PRETI ZABRANOM HRANE IZ EU: Za iste pare da imamo podjednak kvalitet kao Nemci ili uvodimo embargo\nrasa markovic\t 18.07.2017. 14:46h 16:59h\nPremijer Slovačke Robert Fico dao je danas rok do jeseni Evropskoj komisiji i njenom šefu Žan-Klodu Junkeru da počnu da rešavaju problem različitog sastava istih namirnica i proizvoda za tržišta "stare" i "nove Evrope", i zapretio da bi Slovačka mogla da uvede jednostrani embargo i protera zapadne namirnice iz slovačkih restorana.\n"Zemlje Višegradske grupe su već ranije upozoravale na taj problem, ali mere Evropske komisije su nedovoljne. Komisija ima dovoljno informacija da, ako hoće, pripremi zakone kojima bi naredila da ko želi da prodaje proizvod u istom pakovanju, mora da ima isti kvalitet", kazao je danas Fico novinarima u Bratislavi.\nČeški ministar poljoprivrede Marjan Jurečka predstavio je rezultate testa na ministarskom zasedanju u Briselu, a pred zapadnim kolegama se ogorčeno razmahivao sa dve kutije prerađene zamrznute ribe za prženje ("fish fingers") za nemačko i češko tržište - proizvodima koji su u testu najgore prošli. I premijer Fico je pred današnje obraćanje novinarima takođe je pošao u mali lični test i kupovinu namirnica.\nFico je pokazao da su te riblje prerađevine ("fish fingers") istog naziva i internacionalnog proizvođača u istom pakovanju za austrijsko tržište imale 300 grama, a za slovačko 280 grama, da je austrijski kupac dobio 65 odsto mesa, a slovački svega 58 odsto, i sve ipak za istu cenu od 2,99 evra. "To prerasta u veliki međunarodni skandal, istu atmosferu osećam u susednim zemljama. Ne mogu da prihvatim da od Slovaka prave neke građane nižeg reda", rekao je Fico.\nSlovački premijer najavio je da će se nastojanja da i Poljaci, Česi, Slovaci i Mađari za isti novac dobiju podjednako kvalitetne proizvode kao Nemci, i da prestanu da budu "kanta za đubre Zapada" i nadnacionalnih kompanija naći na dnevnom redu sustrašnjeg susreta premijera Višegradske četvorke u Budimpešti.\nTakva mera bi, po rečima slovačkog premijera, mogao da bude embargo na pola godine na uvoz namirnica sa Zapada za ugostiteljske objekte, jer takva mogućnost, na određeni rok od šest meseci postoji u propisima EU. Nadnacionalne kompanije brane se da je za gori kvalitet njihovih proizvoda u postkomunističkim članicama EU kriv navodno lokalni ukus potrošača, a kod praška za pranje, Čehe je zasmejalo objašnjenje da Česi na odeći "prave drugačije fleke" nego Nemci.\n(Kurir.rs/Beta, Daša Pavlović)\nŽIVOT U AUSTRIJI SVE SKUPLJI: Ljudi ogorčeni, cene kirije i hrane samo skaču!\nPUTIN UZVRATIO UDARAC: Produžene sankcije zapadnim zemljama do kraja naredne godine


Učenici završnih razreda srednjih škola i ove godine plesali u istom ritmu - Pravni fakultet za privredu i pravosuđe u Novom Sadu\nTokom svečanog programa otvaranja manifestacije maturantima su se obratiti prijatelji manifestacije i sponzori. Prof. dr Dragan Soleša, prorektor Univerziteta Privredna akademija pozdravio je maturante i još jednom ih podsetio da se sada nalaze pred najvažnijom odlukom. „Vi ste mlada i sposobna generacija, koja treba da uči, da ide napred i na taj način omogući bolji život sebi, ali i društvu u celini.“ – naglasio je prof. dr Dragan Soleša i poželeo maturantima puno sreće i uspeha.\nManifestacija PLES MATURANATA godinama ima humanitarni karakter i podiže svest o dijabetesu među mladima u saradnji sa ''Udruženjem za borbu protiv Dijabetesa Novi Sad“. Ispred najstarijeg udruženja za brobu protiv dijabetesa, maurantima se obratio mr Radivoj Mračević, predsednik tog udruženja, koji je prigodnim poklonima nagradio tri najšarmantija para, u čast 55 godina postojanja tog udruženja.\nMaturante je pozdravio i gost iznenađenja, glumac Nikola Škorić, koji tumači lik Dragana Torbice u jednoj od najpopularnijih serijala „Državni posao“.\nViše iz ove kategorije « Naši studenti sa Visokoškolske jedinice u Beogradu pobedili u sudnici Pravnog fakulteta Univerziteta u Beogradu\tTribina “Put ka uspehu”\t»


Da li srednje škole nastavljaju sa onlajn nastavom – kako se prave procene i planovi - 10.03.2021, Sputnik Srbija\nDa li srednje škole nastavljaju sa onlajn nastavom – kako se prave procene i planovi\nSrednjoškolci su na onlajn nastavi zbog porasta broja novozaraženih, a ta odluka je doneta na poslednjem Kriznom štabu u petak. Da li se takva nastava planira i... 10.03.2021, Sputnik Srbija\n© AP Photo / Darko VojinovicPrazna učionica u Beogradu\nSrednjoškolci su na onlajn nastavi zbog porasta broja novozaraženih, a ta odluka je doneta na poslednjem Kriznom štabu u petak. Da li se takva nastava planira i za narednu sedmicu i kako se prave procene i planovi?\n„Mi sada baratamo podatkom od 0,6 zaraženih srednjoškolaca od ukupnog broja u odnosu na 0,3 zaraženih osnovaca od ukupnog broja. I taj broj kada vam raste za 0,1 prosto vam stvara zabrinutost“, ističe Marija Krneta iz Ministarstva prosvete, nauke i tehnološkog razvoja.\n„Na osnovu toga da li postoji porast ili da li smo zaustavili taj porast i počeo je pad zavisiće i naše odluke koje ćemo doneti“, poručila je Krneta.\nDoktor Radmilo Janković, zamenik direktora niškog Kliničkog centra, kaže da se virus brzo širi među mlađom populacijom i da oni prenose zarazu, jer ili uopšte nemaju ili imaju blage simptome, a sumnja se da se neki i ne javljaju lekarima kako bi izbegli izolaciju.\nMarija Krneta iz Ministarstva prosvete, nauke i tehnološkog razvoja objašnjava da je na predlog Kriznog štaba doneta odluka da se u srednjim školama pristupi onlajn nastavi zbog prevencije.\n„U prethodnom periodu imali smo procentualno povećanje broja zaraženih kod srednjoškolaca više nego kod osnovaca i da se ne bi došlo do većeg broja zaraženih, Krizni štab je predložio Vladi Srbije i nama da se pristupi onlajn nastavi zbog prevencije“, kaže ona.\nOve školske godine srednjoškolci su prvi put 30. novembra potpuno prešli na nastavu na daljinu i učionice su bile prazne do kraja prvog polugodišta. I sada sve zavisi od broja novozaraženih, preneo je RTS.


Direktor Nacionalnog kontraobaveštajnog i bezbednosnog centra Vilijam Evanina, arhivski snimak\nBirači bi trebalo da budu jako oprezni kada je reč o stranom mešanju u izbore 3. novembra, poručio je u petak šef američke kontraobaveštajne službe i u neoubičajenom upozorenju naveo da bi javnost trebalo da proverava informacije i izvore na internetu i prijavi sumnjive aktivnosti, prenosi agencija Rojters.\nVilijam Evanina, direktor Nacionalnog kontraobaveštajnog i bezbednosnog centra (NCSC), naveo je u saopštenju da je nešto više od 100 dana uoči izbora "od ključne važnosti" da njegova služba podeli sa biračima neke informacije o mogućem mešanju, o kojima su obaveštene i kampanje i članovi Kongresa.\n"Američka javnost ima svoju ulogu u pogledu bezbednosti izbora, naročito kada je reč o daljem oprezu protiv stranog mešanja. Na osnovnom nivou, ohrabrujemo Amerikance da kritički preispituju informacije, proveravaju izvore pre nego što dele poruke, poseduju dobru sajber praksu i medijsku pismenost i prijave vlastima sumnjive aktivnosti povezane sa izborima", rekao je Evanina, koji se nalazi na čelu kontraobaveštajnog ogranka američke Kancelarije direktora nacionalnih obaveštajnih službi.\nAmerička obaveštajna zajednica je u januaru 2017. godine utvrdila da se Rusija mešala u izbore 2016. i da joj je cilj, između ostalog, bio da pomogne predsedniku Donaldu Trampu, koji je doveo u pitanje procenu o mešanju Moskve.\nImajući u vidu složenost američkih sistema prebrojavanja i provere glasačkih listića, Evanina je ocenio da bi "stranim protivnicima bilo izuzetno teško da značajno poremete ili promene ishod glasanja a da to ne bude primećeno".\nMeđutim, upozorio je da američke obaveštajne agencije sada prate kako strani protivnici pokušavaju da kompromituju američke političke kampanje i kandidate, i ugroze izbornu infrastrukturu.\nEvanina je objasnio da strane zemlje pokušavaju da utiču na američke glasače putem društvenih i tradicionalnih medija, često koristeći pitanja kao što su pandemija koronavirusa i protesti za širenje dezinformacija.\nNapomenuo je da je njegova služba uglavnom zabrinuta zbog mešanja Kine, Rusije i Irana iako bi, kako je naveo, druge neimenovane zemlje i nedržavni akteri "mogli takođe da nanesu štetu našem izbornom procesu".


Policija zvanično apeluje za informacijama\nOvog jutra, KP i EULEX policija zvanično su apelovale za informacijama o ubistvu Audriusa Šenavičiusa prošle sedmice, carinika EULEX-a koji je ubijen na svom putu do posla. Njegov konvoj je naišao na zasedu u blizini "raskrsnice Banjska", na oko 7 km severno od Zvečana na severu Kosova.\nOtada, KP i EULEX policija naporno rade na utvrđivanju činjenica o slučaju. Danas su uložile napor u uspostavljanje kontakata na severu Kosova i ići će od vrata do vrata, pitajući meštane da li se mogu setiti nečega u vezi sa dešavanjima prošle sedmice.\nPolicija će deliti letke, sa sledećim sadržajem:\nAudrius Šenavičius je ubijen u četvrtak, 19.09.2013. godine, u 07:45 časova, dok se vozilom kretao ka svom radnom mestu. On je bio litvanski carinik koji je radio na uspostavljanju mira i stabilnosti na Kosovu. Njegove ubice su ostavile izbezumljenu udovicu i dvoje dece.\nApelujemo na vas da budete hrabri i pomognete nam da izvršioce izvedemo pred lice pravde. Ako imate bilo kakve informacije koje mogu pomoći policiji, uradite pravu stvar i kontaktirajte policiju ili pozovite broj +381 3878 6565.\nEULEX-ov tužilac iz Kancelarije Specijalnog tužilaštva Kosova (KSTK) glavni je tužilac u predmetu.\nOvo je jedna od skupa inicijativa koje će KP i EULEX policija sprovesti, u cilju dobijanja informacija od lokalnog stanovništva. To je standardna policijska praksa, KP i EULEX se nadaju da je neko nešto video i ako jeste da će reći nešto.


EVO KADA SE UBILA KIKA: Na profilu poznate jutjuberke pojavilo se zvanično saopštenje! | Happy BSC portal\nKristina Kika Đukić, poznata jutjuberka oduzela je sebi život, a sada se na njenom profilu pojavilo zvanično saopštenje\nNakon saznanja da se mlada jutjuberka Kristina Kika Đukić ubila i da je oduzela njen život, posle duge i teške borbe sa unutrašnjim demonima, oglasili su se njeni najbliži i otkrili sve detalje.\nNaime, na njenom zvaničnom profilu pojavilo se obaveštenje o tome šta se zapravo desilo.\n- Obaveštenje, na našu i vašu veliku žalost, moram da vas obavestim da Kika više nije sa nama... Preminula je u sredu u večeršnjim časovima. želim da ovim putem izjavim saučešće njenoj porodici i svim ljudima koji su je poznavali i voleli. Što se tiče sahrane, svi ćete biti obavešteni na vreme - napisala je Andrijana, devojka koja je zadužena za Kristinin profil.


Beograd: Košarkaši na dočeku obećali nove medalje\nOsvježeno 18. septembar/rujan, 2017.\nDoček za košarkaše Srbije: Sledeće je zlato\nViše hiljada ljudi okupilo se na platou ispred zgrade Gradske skupštine gde je organizovan doček za vicešampione Evrope – košarkaše Srbije. Mahom mladi su uz nacionalna obeležja Srbije – zastave i majice povicima „Šampioni, šampioni“ reagovali kada su se na terasi zdanja Skupštine Beograda pojavili reprezentativci Srbije.\n"Hvala momcima, to je 12 predivnih igrača, legendi srpskog sporta i svetske košarke. Medalje oko vrata sve govore, zaslužili su ih uz pomoć svih ovih ljudi i njima neizmerno hvala, kao i svima vama", poručio je okupljenima Aleksandar Đorđević, selektor košarkaške reprezentacije.\nNajglasnije ovacije dobio je Bogdan Bogdanović, bek košarkaške reprezentacije i jedan od njenih najboljih igrača, koga su okupljenimi prekidali pokličima MVP - (najkorisniji igrač) svaki put kada bi pokušao da se obrati.\n"Vi ste neverovatni i uvek nas motivišete. Zbog vas smo spremni da uvek potrošimo poslednji atom snage. Hvala", kazao je Bogdanović.\nVicešampioni Evrope su iz Istanbula u Beograd, na aerodrom 'Nikola Tesla', stigli nešto pre 16 časova, gde su ih dočekali navijači, ali i mnogobrojni mediji.\nReprezentacija Srbije je u Istanbulu u finalu Evropskog prvenstva poražena od Slovenije – čime su igrači koje predvodi trener Aleksandar Đorđević osvojili drugo mesto i srebrnu medalju.


Danas je u SD Radnički održana redovna konferencija za novinare FK Radnički 1923. Na konferenciji su prisustvovali PR Milena Živković, trener golmana Dejan Jelčić i golman Ognjen Čančarević.\nNakon jednonedeljne pauze nastavlja se takmičenje u Jelen Super ligi. U subotu i nedelju igraju se utakmice 12. kola, a ekipa Radničkog 1923 će se u subotu 19. novembra sastati sa ekipom OFK Beograda. Utakmica se igra na Omladinskom stadionu u Beogradu od 13:00 časova.\n“ Pauzu smo iskoristili na najbolji mogući način, da bi neke taktičke zamisli šefa Kuzeljevića sproveli na samom terenu. Odigrali smo prijateljsku utakmicu protiv Borca i pobedili 1:0. U subotu dolazimo ekipi koja je loše startovala, ali zadnjih nekiliko kola su se povratili i došli do svoje prepoznatljive igre. Igramo bez naših navijača koji su nam uvek 12. igrač i velika podrška. Odigraćemo našu igru, pružićemo svoj maksimum i iskreno se nadam da ćemo iz Beograda doći neporaženi.“ Izjavio je Dejan Jelčić\n“ Igramo protiv mlade i perspektivne ekipe, koja nije baš uspešno započela prvenstvo. Izostaće nam pomoć naših najvernijih navijača “ Crvenih Djavola“, to je veliki hendikep za nas, jer se uz njih osećamo kao da igramo na svom terenu. Ako odigramo borbeno, damo svoj maksimum kao i do sada i ostavimo srce na terenu, smatram da tri boda neće izostati „. Izjavio je Ognjen Čančarević